open-index/open-wikipedia-markdown huggingface dataset:
చింతా కృష్ణమూర్తి

**చింతా కృష్ణమూర్తి** కూచిపూడి నాట్యాచార్యుడు.

## జీవిత విశేషాలు
ఆయన 1912లో కృష్ణాజిల్లాకు చెందిన కూచిపూడి గ్రామంలో జన్మించాడు. ఆయన తండ్రి చింతా వెంకట్రామయ్య కూడా ప్రముఖ కూచిపూడి నాట్యాచార్యుడు. ఆయన తండ్రిగారు వెంకటరామ నాట్య మండలి ట్రూపును ప్రారంభించి అనేక ప్రదర్శనలిచ్చాడు. బాల్యంలో కృష్ణమూర్తి వివిధ ప్రదర్శనలలో ప్రహ్లాదుడు, లవుడు, కుశుడు వంటి వేషాలు వేసేవాడు. తరువాత ఆయన ప్రముఖ పాత్రలైన హరిశ్చంద్ర, రాముడు, కృష్ణుడు, అర్జునుడు, వివిధ పురాణ పాత్రలను పోషించాడు.

ఆయన కూచిపూడి పరంపరకు చెందిన కుటుంబానికి చెందినవాడు. ఆయన కూచిపూడి నృత్యాన్ని తన కుటుంబంతో పాటు ప్రముఖ నాట్యాచార్యుడు వేదాంతం సత్యం వద్ద కూడా నేర్చుకున్నాడు. ఆయన వెంకటరామ నాట్య మండలి ద్వారా వివిధ ప్రాంతాలకు వెళ్ళి ప్రదర్శనలనిచ్చేవాడు. ఆయన ఆంధ్రప్రదేశ్ తో పాటు భారతదేశంలోని అనేక ప్రాంతాలలో ప్రదర్శనలిచ్చాడు. ఆయన బండ కనకలింగేశ్వరరావుతో కలసి శ్రీ సిద్దేంద్ర కళాక్షేత్రాన్ని కూచిపూడిలో నెలకొల్పడానికి కీలక పాత్ర వహించాడు. ఆయన 1969లో మరణించాడు.

భరత కళా ప్రపూర్ణ అయిన చింతా కృష్ణమూర్తికి  1968లో సంగీత నాటక అకాడమీ పురస్కారం వచ్చింది.

ఆయనకు అఖిల భారత కూచిపూడి నాట్యకళామండలి వ్యవస్థాపక అధ్యక్షుడు పసుమర్తి కేశవ ప్రసాద్ అద్వర్యంలో 45వ వర్థంతి సభను హైదరాబాదు రవీంద్రభారతిలో నిర్వహించారు.

## మూలాలు

## ఇతర లింకులు

వర్గం:కూచిపూడి నృత్య కళాకారులు
వర్గం:1912 జననాలు
వర్గం:1969 మరణాలు
వర్గం:సంగీత నాటక అకాడమీ అవార్డు గ్రహీతలు
వర్గం:కృష్ణా జిల్లా నాట్య కళాకారులు
వర్గం:కృష్ణా జిల్లా నాట్య గురువులు
కన్నడ ప్రభాకర్

**<span lang="en" dir="ltr">కన్నడ</span> ప్రభాకర్** లేదా **టైగర్ ప్రభాకర్** ( 1950 మార్చి 30 – 2001 మార్చి 25) ఒక భారతీయ సినీ నటుడు, నిర్మాత. ఎక్కువగా కన్నడ, తెలుగు సినిమాల్లో నటించాడు. మలయాళం, తమిళం, బాలీవుడ్ సినిమాల్లో కూడా నటించాడు. 450 కి పైగా సినిమాల్లో నటించిన ప్రభాకర్ ఎక్కువగా ప్రతినాయక పాత్రల్లో నటించాడు. తెలుగులో జగదేకవీరుడు అతిలోకసుందరి సినిమాలో అతని పాత్ర సుపరిచతం.

## వ్యక్తిగత జీవితం
ప్రభాకర్ 1950, మార్చి 30 న అప్పటి మైసూరు రాష్ట్రంలో బెంగుళూరులోని ఫ్రేజర్ టౌన్ లో జన్మించాడు. ప్రభాకర్ మూడు పెళ్ళిళ్ళు చేసుకున్నాడు. మొదటి పెళ్ళి ద్వారా భారతి, గీత, మరో కొడుకును పొందాడు. రెండో సారి నటి జయమాలను వివాహమాడాడు. వీరికి సౌందర్య అనే కూతురు. ఆమెతో విడాకులు తీసుకున్నాక అంజు అనే మరో నటిని వివాహం చేసుకున్నాడు. ఆమె ద్వారా అర్జున్ అనే కొడుకు కలిగాడు. తర్వాత ఆమె కూడా విడాకులు తీసుకున్నది. నటుడిగా తీరికలేకుండా ఉన్నపుడు కొన్ని సంస్థలకు దానాలు చేశాడు. రాజకీయంగా ఎదగాలనుకున్నాడు కానీ అవి కార్యరూపం దాల్చలేదు.

1980 దశకం మధ్యలో ప్రభాకర్ కు ఒక బైక్ ప్రమాదం జరిగింది. దాంతో అతని ఆరోగ్యం దెబ్బతిన్నది. దీని కారణంగానే 2000 మొదట్లో అతనికి *మల్టిపుల్ ఆర్గాన్ డిస్ఫంక్షన్* అనే వ్యాధి చుట్టు ముట్టింది. చివరగా 2001 మార్చి 25 న రాత్రి 9:45 గంటలకు బెంగుళూరులో మాల్యా ఆసుపత్రిలో కన్నుమూశాడు.

## కెరీర్
ప్రభాకర్ మొదటగా ఒకలో బడ్జెట్ చిత్రంలో ప్రతినాయకునిగా నటుడిగా తన ప్రస్థానం ప్రారంభించాడు. అతని మొదటి సినిమా *కాడిన రహస్య*. నెమ్మదిగా స్టంటు, యాక్షన్, థ్రిల్లర్ సినిమాల్లో నటించడం ప్రారంభించాడు. *హుళి హెజ్జె* అనే సినిమాలో అతను నిజం పులితో పోరాటం చేయడంతో అభిమానులు అతన్ని *టైగర్ ప్రభాకర్* అని ముద్దుగా పిలవడం ప్రారంభించారు.

బాగా గుర్తింపు వచ్చిన తర్వాత తెలుగు, తమిళ, మలయాళ, హిందీ సినిమాల్లో కూడా నటించడం ప్రారంభించాడు. తెలుగు సినిమాల్లో, ఎక్కువగా చిరంజీవి సినిమాల్లో ప్రతినాయకునిగా నటించడంతో తెలుగు ప్రేక్షకులు ఇతన్ని కన్నడ ప్రభాకర్ గా గుర్తించసాగారు.

## తెలుగు సినిమాల జాబితా
కన్నడ ప్రభాకర్ నటించిన తెలుగు సినిమాల పాక్షిక జాబితా:
# మంత్రి గారి వియ్యంకుడు (1983)
# రాక్షసుడు (1986)
# పసివాడి ప్రాణం (1987)
# రాక్షస సంహారం (1987)
# కొదమ సింహం (1990)
# జగదేకవీరుడు అతిలోకసుందరి (1990) 
# బ్రహ్మాస్త్రం
#  చుట్టాలున్నారు జాగ్రత్త
#  ముద్దాయి
#  పట్టాభిషేకం

## మూలాలు

వర్గం:కన్నడ సినిమా నటులు
వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:1950 జననాలు
వర్గం:2001 మరణాలు
భీమవరపు లక్ష్మయ్య

**భీమవరపు లక్ష్మయ్య** ప్రముఖ రంగస్థల నటులు.

## జననం
లక్ష్మయ్య గుంటూరు జిల్లా, తెనాలి ప్రాంతానికి చెందినవారు.

## రంగస్థల ప్రస్థానం
లక్ష్మయ్య 1952లో అభ్యుదయ నాటక సమితి అనే ఒక నాటక సమాజాన్ని స్థాపించారు. కె. రాధ, తాళ్లూరి రాఘవేంద్రరావు, ఆర్.వి.ఆర్. ఆచారి వంటి నాటక ప్రముఖులతో కలిసి కూలిపిల్ల, వేమన నాటకాల్ని అనేక ప్రాంతాలలో ప్రదర్శించారు.

తెనాలి పట్టణంలో నసరయ్య నిర్వహిస్తున్న జనతా ఆర్ట్ థియేటర్ లో చేరి ఆ సంస్థ ప్రదర్శించిన నాటకాలన్నింటిలో నటించారు. అనేక పరిషత్తులలో బహుమతలు పొందారు.

### నటించిన నాటకాలు - పాత్రలు
* భయం - ముసలయ్య
* హిమజ్వాల - ముసలివాడు
* చీకటి తెరలు - చంద్రయ్య
* కీర్తిశేషులు - శంకరయ్య
* సీతారామరాజు - పిళ్లై
* కూలిపిల్ల
* వేమన
* కాంతాకనకం
* తుఫాన్
* తులసీతీర్థం
* విశ్వనాధవిజయం
* నటన
* నటనాలయం

## సినిమారంగం
మిత్రుని ప్రోత్సాహంతో 'ఇదా ప్రపంచం' అనే సినిమాలో నటించారు.

## ప్రస్తుతం
తపాల శాఖలో ఉద్యోగం చేసి పదవీ విరమణ అనంతరం తెనాలి లోఉంటున్నారు.

## మూలాలు
* భీమవరపు లక్ష్మయ్య, నూరేళ్ల తెనాలి రంగస్థలి, నేతి పరమేశ్వశర్మ, పుట. 233.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
కాలిఫోర్నియా ఇన్స్టిట్యూట్ ఆఫ్ టెక్నాలజీ

**కాలిఫోర్నియా ఇన్స్టిట్యూట్ ఆఫ్ టెక్నాలజీ** (**California Institute of Technology**, **Caltech** - **కాల్టెక్**) అనేది పాసడేనా, కాలిఫోర్నియా, యునైటెడ్ స్టేట్స్ లోని ఒక ప్రైవేట్ డాక్టరేట్ ప్రదాన విశ్వవిద్యాలయం.

## మూలాలు

వర్గం:విశ్వవిద్యాలయాలు
వర్గం:అమెరికా లోని విశ్వవిద్యాలయాలు
సిద్ధేంద్ర కళాక్షేత్రం

**సిద్ధేంద్ర కళాక్షేత్రం** కూచిపూడి గ్రామంలో నెలకొల్పబడిన నాట్యకళాశాల. దీనిని 1989లో దీనిని పొట్టిశ్రీరాములు తెలుగు విశ్వవిద్యాలయంలో విలీనం చేసారు.
## విశేషాలు
దీనిని బందా కనకలింగేశ్వరరావు స్థాపించాడు. ఇది 1961వ సంవత్సరం వరకు తాటి పాకల్లో నడిచిన నాట్య శిక్షణలు ఇచ్చేది. తరువాత  బందా కనకలింగేశ్వరరావు, అయ్యంకి తాండవ కృష్ణయ్యల వంటి వారు కళాక్షేత్రంగా నిర్మించి నాట్య కళావికాసానికి కృషి చేశారు. అనంతరం అది 1989లో నాట్య కళాశాల పొట్టిశ్రీరాములు తెలుగు విశ్వవిద్యాలయంలో విలీనమైంది. అప్పటి నుంచి నాట్యాచార్యులుగా పనిచేసిన పలువురు కృషితో నేడు కూచిపూడి నాట్య కళాపీఠంగా రూపొందింది. దివంగత ప్రిన్సిపల్‌ డాక్టర్‌ చింతా రామనాథం, డాక్టర్‌ వి.రామలింగశాస్త్రిలు విశేష కృషిలో భాగంగా కళాపీఠం భవనాలతో పాటు కూచిపూడి నాట్యంలో నాట్య డిప్లమో, యక్షగానం డిప్లమో, సర్టిపికెట్‌ కోర్సులు, ఎంపీఏ (మాస్టర్‌ ఆఫ్‌ పెర్‌ఫార్మెన్స్‌ ఆర్ట్స్‌), పీహెచ్‌డీ కోర్సు, కర్ణాటక సంగీతంలో కూడా సర్టిఫికెట్‌, డిప్లమో కోర్సులు అందిస్తున్నారు. దూర విద్య కోర్సులు కూడా అందుబాటులో ఉన్నాయి. ఎంఏ తెలుగు, సంస్కృతం, జ్యోతిష్యం, ఎంసీజే (జర్నలిజం), సంగీత విశారద వంటి 16 రకాల కోర్సులున్నాయి. 2008లో కళాపీఠం అధ్యాపకులు, విద్యార్థులు గిన్నిస్‌ బుక్‌ ఆఫ్‌ వరల్డ్‌ రికార్డులో భాగస్వాములుగా నిలిచారు.
## కూచిపూడి నాట్యంలో ప్రసిద్ధులు
చింతా వెంకట్రామయ్య, హరి చలపతి, హరి పున్నయ్య, వెంపటి వెంకట నారాయణ, వేదాంతం సాంబయ్య, వేదాంతం లక్ష్మీ నారాయణశాస్త్రి, తాడేపల్లి పేరయ్య శాస్త్రి, వేదాంతం జగన్నాథశర్మ, భరతకళాప్రపూర్ణ చింతా కృష్ణమూర్తి, వేదాంతం రాఘవయ్య, కోరాడ నరసింహరావు, వేదాంతం పార్వతీశం, పద్మభూషణ్‌‌ డాక్టర్‌ వెంపటి చినసత్యం, పద్మశ్రీ డాక్టర్‌ వేదాంతం సత్యనారాయణశర్మ, పీవీజీ కృష్ణశర్మ, యామినీ కృష్ణమూర్తి, కొత్తపల్లి పద్మ, నృత్యచూడామణి శోభానాయుడు వంటి ప్రముఖులెందరో ఉన్నారు. 
## మూలాలు

## ఇతర లింకులు

వర్గం:కళాశాలలు
భాగవతుల విస్సయ్య

**భాగవతుల విస్సయ్య** (1880-1959) కూచిపూడి నాట్యాచార్యులు.
## జీవిత విశేషాలు
ఆయన వృషభనామ సంవత్సర పాల్గుణ మాసంలో కూచిపూడిలో జన్మించారు. వీరి తండ్రి గారు భాగవతుల రామయ్య గారు, విస్సయ్య గారు 7 సంవత్సరాల ప్రాయంలోనే సిద్ధేంద్ర యోగీంద్రుల భామాకలాపాన్ని రాగ, తాళ, హావ, భావాలతో అభ్యసించారు. తండ్రిగారి వద్దా, భాగవతుల యజ్ఞనారాయణ గారి వద్దా భరత శాస్త్రాన్నంతా అభ్యసించారు. 10 సంవత్సరాల ప్రాయంలోనే బాలింత వేషం వేసి ప్రఖ్యాతి వహించారు. బహుమతుల్ని అందుకున్నారు. యుక్తవయస్సు రాగానే బాలింత వేషం, దాదినమ్మ వేషం, ప్రహ్లాదలో లీలావతి, ఉషాపరిణయంలో చిత్రరేఖ, ఉషా కన్యల పాత్రల్ని ధరించి ప్రఖ్యాతి వహించారు. సువర్ణ ఘంటాకంకణాలతో సన్మానాలు పొందారు. తరువాత నాటకాలలో పాత్రలు ధరించటం విరమించి నంగె గడ్డలో కళావంతులకు వారికి నచ్చిన విద్యనంతా నేర్పి, ఆ గ్రామంలో ఏడెనిమిది మేళాల్ని తయారు చేశారు.

16వ శతాబ్దంలో శివరామ కృష్ణనారాయణ తీర్థ శిష్యుడగు సిద్ధేంద్రయోగి కూచిపుడి నాట్యకళను శాస్ర్తియ నృత్యంగా మలిచి, కూచిపూడి కళాకారులకు యక్షగానాలు, భామాకళాపం, తరంగాలు బోధించారని చరిత్రలో మనకు తెలుస్తుందని ఆయన తెలిపారు. తరువాతి కాలంలో భాగవతులు విస్సయ్య, వెంపటి సత్యనారాయణ, వేదాంతం రత్నయ్య, వేదాంతం లక్ష్మీనారాయణ, చింతా వెంకటరామయ్య, వేదాంతం చిన్నసత్యం ప్రభృతులు ఈ నాట్యకళ కోసం అహర్నిశలు శ్రమించి అభివృద్ధి పరిచారు.
## మూలాలు

## ఇతర లింకులు

వర్గం:కూచిపూడి నృత్య కళాకారులు
వర్గం:1880 జననాలు
వర్గం:1959 మరణాలు
వర్గం:కృష్ణా జిల్లా నాట్య కళాకారులు
వర్గం:కృష్ణా జిల్లా నాట్య గురువులు
వినయ ప్రసాద్

**వినయ ప్రసాద్,**  దక్షిణ భారతదేశంలో ప్రముఖ టివీ, సినీ నటి. ఆమె ఎక్కువగా కన్నడ, మలయాళ భాషా సినిమాల్లో నటించారు. తమిళ,  తెలుగు సినిమాల్లో కూడా ఆమె నటించారు.  ఆటంకా(1993), బన్నడే  హెజ్జె(2001) సినిమాల్లోని నటనకు గానూ  ఆమె రాష్ట్ర ఉత్తమ నటి పురస్కారాలు అందుకున్నారు. దక్షిణభారత సినీ రంగంలో ప్రముఖ కథానాయకులైన విష్ణువర్ధన్, రజినీకాంత్, మోహన్ లాల్, అంబరీష్,  వెంకటేష్, అనంత్ నాగ్, నాగార్జున, వి.రవిచంద్రన్, శివరాజ్ కుమార్,  మహేష్ బాబు, జూ.ఎన్.టి.ఆర్ లతో ఎన్నో సినిమాల్లో నటించిన  సీనియర్ నటి ఆమె.
| image       = 
## కెరీర్
కర్ణాటక రాష్ట్రంలోని ఉడిపి ప్రాంతంలో పుట్టారు వినయ. 1988లో జి.వి.అయ్యర్ దర్శకత్వంలో వచ్చిన కన్నడ చిత్రం మధ్వాచార్యతో తెరంగేట్రం చేశారు ఆమె. అనంత్ నాగ్ సరసన గణేషణ మదువే  సినిమాలో హీరోయిన్ గా నటించడానికి ముందు కొన్ని సినిమాల్లో  చిన్న చిన్న పాత్రలు చేశారు వినయ.  ఈ సినిమా మంచి  విజయం  సాధించింది. ఆ తరువాత ఆమె తన కెరీర్ లో కన్నడ, మలయాళం,  తమిళ్, తెలుగు భాషల్లో దాదాపు 60 సినిమాల్లో నటించారు.  కన్నడలో ఆమె చేసిన గణేషణ మదువే, నేను నక్కరె హాలు సక్కరే, గౌరీ గణేషా, మైసూర్ జాన, సూర్యోదయ సినిమాలు చెప్పుకోదగ్గవి. హీరోయిన్ గా మంచి విజయాలు అందుకున్న ఆమె, తరువాత సహాయ నటి పాత్రలు చేయడం మొదలుపెట్టారు. ఆమె మంచి వ్యాఖ్యాత, గాయకురాలు కూడా. మైసూర్ లో నిర్వహించే దసరా ఉత్సవాల్లో నృత్యగ్రం కార్యక్రమంలో వసంత హబ్బ అనే కార్యక్రమాలకు కూడా ఆమె  చాలాసార్లు వ్యాఖ్యాతగా వ్యవహరించారు.

ఆమె కొన్ని మలయాళం సినిమాల్లో కూడా నటించారు. 1998 నుంచి 2000 మధ్య వరకూ ఏషియా నెట్ లో వచ్చిన స్త్రీ అనే మలయాళ సీరియల్ లో ఆమె ఒక కీలక పాత్రలో నటించారు. ఈ సీరియల్ చాలా పెద్ద హిట్. ఈ సీరియల్ కన్నడ వెర్షన్ లో కూడా ఆమె నటించారు. మలయాళంలో ఈ సీరియల్ ఎంత విజయవంతమైందంటే ఈమె పేరు కేరళలోని ప్రతివారి ఇంట్లో తెలిసే అంత.

తమిళ్ లో తైకులమే తైకులమే అనే హిట్ చిత్రంలో హీరోయిన్ పాత్రలో నటించారు ఆమె. ఈ సినిమాలో పాండిరాజన్, ఊర్వశిలతో కలసి చేశారు వినయ. మలయాళంలో ఆల్ టైం హిట్ చిత్రం మణిచిత్రతాళు సినిమాలో సహాయ నటి పాత్రలో నటించారు ఆమె. ఈ సినిమా తెలుగు, తమిళ వెర్షన్ అయిన చంద్రముఖిలో కూడా నటించారు వినయ. తెలుగులో ఇంద్ర, దొంగా దొంగది, ఆంధ్రుడు, దూకుడు వంటి సినిమాల్లో ఆమె సహాయ పాత్రల్లో నటించారు. ఈ సినిమాల్లోని ఆమె పాత్రలకు ప్రేక్షకుల నుంచి మంచి స్పందన లభించింది ఆమెకు.

2006లో స్త్రీ సీరియల్ రెండో పార్ట్ లోనూ నటించారు ఆమె. మొదటి స్త్రీ సీరియల్ లోని ఇందు పాత్రకు కొనసాగింపులోనే రెండో పార్ట్ లోనూ నటించారు వినయ.

## వ్యక్తిగత జీవితం
కర్ణాటకలోని ఉడిపి జిల్లాలో పుట్టిన వినయ, ఉడిపిలోనే పెరిగారు. ఆమె  కర్హదె బ్రాహ్మణ కుటుంబానికి చెందినవారు. టివీ సీరియల్ దర్శకుడు జ్యోతి ప్రకాష్ ను వివాహం చేసుకున్నారు ఆమె. అంతకుముందు కన్నడ సినిమా ఎడిటర్, దర్శకుడు వి.ఆర్.కె.ప్రసాద్ ను పెళ్ళి చేసుకున్నారు ఆమె. కానీ ఆయన చిన్నవయసులో 1995లో మరణించారు. దాంతో జ్యోతి ప్రకాష్ ను రెండో వివాహం చేసుకున్నారు వినయ. వినయకు ఒక అక్క విజయ సత్యనారాయణ, కవల చెల్లెళ్ళు క్షమ భట్, కృపా భట్ ఉన్నారు. సోదరుడు రవి భట్ టీవీ రంగంలో నటునిగా పనిచేస్తున్నారు. ప్రస్తుతం వినయ బెంగళూరులో తన భర్త జ్యోతి ప్రకాష్, కుమార్తె ప్రతమా ప్రాసాద్ లతో కలసి ఉంటున్నారు. జ్యోతి ప్రకాష్ కుమారుడు జై అత్రే కూడా ముంబైలో సినీ దర్శకుడు, స్క్రీన్ ప్లే రచయితగా పనిచేస్తున్నారు.

## సినిమాలు

## టీవీ రంగంలో

## మూలాలు



Category:Articles with Wayback Machine links
వర్గం:1966 జననాలు
వర్గం:జీవిస్తున్న ప్రజలు
ముత్తినేని లక్ష్మి

**ముత్తినేని లక్ష్మి** ప్రముఖ రంగస్థల నటీమణి.

## జీవిత విశేషాలు
ఈవిడ చిన్నవయసులోనే శైవాగారి వద్ద నాట్యంలో శిక్షణ తీసుకున్నారు. వివిధ ప్రాంతాలలో నృత్య ప్రదర్శనలు ఇచ్చారు. అనంతరం కళా నాట్యమండలి పేరుతో ఒక నాట్యసంస్థను ప్రారంభించి, ఔత్సాహిక కళాకారులకు శిక్షణ ఇచ్చారు. విజయలక్ష్మి, కల్యాణి, శ్యామల, రజనీ, శ్రీవల్లీ మొదలైనవారు వీరి యొక్క నాట్యసంస్థలోనే శిక్షణ పొంది ప్రసిద్ధ నాట్యకళాకారులుగా గుర్తింపుపొందారు.

## రంగస్థల ప్రస్థానం
చిన్నవయసులోనే నాట్యాన్ని అభ్యసించినా చాలాకాలం వరకు నాటకరంగానికి రాలేదు. కొన్నేళ్ల తరువాత ప్రజానాట్యమండలి ఒంగోలు శాఖవారి అల్లూరి సీతారామరాజు నాటకంలో రత్తి పాత్రతో నాటకరంగంలోకి ప్రవేశించారు. ఈ నాటకంలో సాబ్జాన్, వల్లం నరసింహారావు, లక్ష్మిపెరుమాళ్లు, ఇంద్రాణి వంటి ప్రముఖ రంగస్థల నటులు నటించారు.

ఇందిరా ప్రయదర్శిని ఆర్ట్ థియేటర్ ను ప్రారంభించి, గరీబ్ హటావో అనే నాటకాన్ని రాయించి, అనేక ప్రాంతాలలో ప్రదర్శించారు. ప్రస్తుతం శ్రీ పద్మాలయ కళా సమితి వారి శ్రీ తిరుపతమ్మ కథ నాటకంలో నటిస్తున్నారు.

### నటించిన నాటకాలు
* అల్లూరి సీతారామరాజు
* ప్రగతి
* ఇదేమిటి
* మోహినీ భస్మాసుర
* శ్రీ తిరుపతమ్మ కథ
* గరీబ్ హటావో

## సన్మానాలు
* తెనాలిలో నన్నపనేని స్మారక కళా పరిషత్తు వారి సన్మానం
* చక్రాయపాలెం గ్రామస్తులచే సన్మానం

## మూలాలు
* ముత్తినేని లక్ష్మి, నూరేళ్ల తెనాలి రంగస్థలి, నేతి పరమేశ్వశర్మ, పుట. 235.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటీమణులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటీమణులు
అర్జన్ బజ్వా

**అర్జన్ బజ్వా** (**దీపక్**) (జననం: 1979 సెప్టెంబరు 3) ఒక భారతీయ సినీ నటుడు. ఎక్కువగా బాలీవుడ్, తెలుగు సినిమాల్లో నటించాడు. సంపంగి, అరుంధతి, భద్ర ఇతను నటించిన కొన్ని తెలుగు సినిమాలు.

## వ్యక్తిగత జీవితం
అర్జన్ బజ్వా ఢిల్లీలో జన్మించాడు. తండ్రి స్విందర్ సింగ్ బజ్వా బిజెపి పార్టీ తరపున ఢిల్లీకి ఉప మేయరుగా పనిచేశాడు. అర్జన్ ఢిల్లీలో ఆర్కిటెక్చర్ లో డిగ్రీ చేశాడు. తైక్వాండో లో బ్లాక్ బెల్టు సాధించాడు.

సినీ పరిశ్రమలో ప్రవేశించక ముందు అర్జన్ ప్రముఖ ఫ్యాషన్ డిజైనర్లు ఏర్పాటు చేసిన అనేక ఫ్యాషన్ షోల్లో పాల్గొన్నాడు. లక్స్, వీట్, ఫియట్ పేలియో, గోద్రెజ్ ఏసీ లాంటి ఉత్పత్తుల ప్రకటనల్లో ప్రముఖ నటీమణులైన ఐశ్వర్యా రాయ్, కత్రినా కైఫ్, ప్రీతి జింటా లాంటి వారి సరసన కనిపించడంతో ప్రముఖ మోడల్ గా పేరు సంపాదించాడు.

## కెరీర్
అర్జన్ మొదటగా తెలుగు సినిమాల్లో నటించాడు. సంపంగి, నీ తోడు కావాలి, ప్రేమలో పావని కల్యాణ్, భద్ర లాంటి 8 సినిమాల్లో హీరోగా నటిస్తే అందులో 5 సినిమాలు విజయవంతం అయ్యాయి. తరువాత మణిరత్నం దర్శకత్వంలో ధీరుభాయ్ అంబానీ జీవితం స్ఫూర్తిగా వచ్చిన గురు సినిమాలో ప్రతినాయక పాత్రతో బాలీవుడ్ లోకి ప్రవేశించాడు. మధుర్ భండార్కర్ దర్శకత్వంలో వచ్చిన ఫ్యాషన్ అనే సినిమాలో ప్రియాంక చోప్రా సరసన హీరోగా నటించాడు. ఈ సినిమాలో నటనకు గాను అతని స్టార్ డస్ట్ పురస్కారం లభించింది. కింగ్ సినిమాలో నాగార్జున, త్రిష పక్కన, అరుంధతి సినిమాలో అనుష్క సరసన నటించాడు. అజయ్ దేవగణ్ నటించిన *సన్ ఆఫ్ సర్దార్* సినిమాలో సోనాక్షి సిన్హా సరసన నటించాడు.

నటనలోనే కాకుండా 2007లో జరిగిన దక్షిణాది ఫిల్మ్ ఫేర్ పురస్కారాల వేడుకకు వ్యాఖ్యాతగా వ్యవహరించాడు. 2010,, 2014లో గోవాలో జరిగిన భారత అంతర్జాతీయ చలనచిత్రోత్సవాలకు కూడా వ్యాఖ్యాతగా వ్యవహరించాడు. జలంధర్లో ప్రపంచ కప్ కబడ్డీ పోటీల్లో కూడా వ్యాఖ్యానం చేశాడు.

## సినిమాలు

## మూలాలు

వర్గం:తెలుగు సినిమా నటులు
వర్గం:హిందీ సినిమా నటులు
హరి రామమూర్తి

**హరి రామమూర్తి** కూచిపూడి నాట్యాచార్యుడు.
## జీవిత విశేషాలు
ఆయన కూచిపూడి గ్రామానికి చెందిన సాంప్రదాయక కుచిపూడి కళాకారుల కుటుంబంలో జన్మించాడు. ఆయన పూర్తీకులు ప్రసిద్ధ కూచిపూడి కళాకారులు. తండ్రి తరపున పూర్వీకులలో హరి పున్నయ్య, హరి చలపతి గార్లు, తల్లి తరపున పూర్వీకులు చింతా వెంకట్రామయ్య, చింతా రామమూర్తి లు ప్రసిద్ధ కూచిపూడి కళాకారులుగా తమ సేవలనందించారు. వారి స్ఫూర్తితో ఆయన కళారంగంలో అడుగుపెట్టాడు. ఆయన తన 15వ యేట నాట్యవిద్యను ప్రారంభించాడు. అయన స్థానిక సిద్ధేంద్ర కళాక్షేత్రం లో పసుమర్తి కృష్ణశర్మ, చింతా రామనాథం, ప్రముఖ కూచిపూడి నాట్యాచార్యుడు వెంపటి చినసత్యం గార్ల వద్ద నాట్య విద్యనభ్యసించాడు. ఆయన కూచిపూడి, యక్షగానం కళలలో శ్రీ పొట్టి శ్రీరాములు తెలుగు విశ్వవిద్యాలయం నుండి డిప్లొమా పొందాడు.

ఆయన 1984 నుండి డా.సత్యం బాలెట్స్ లో ప్రధాన నాట్యకారునిగా ఉన్నాడు. ఆయన యూరప్, అమెరికా, ఆస్ట్రేలియా దేశాలలో డా. సత్యం ట్రూపు ద్వారా ప్రదర్శనలిచ్చాడు. 	

ఆయన జాతీయ ఉత్సవాలలో అనేక ప్రదర్శనలిచ్చాదు. వాటిలో కోణార్క్ నాట్యోత్సవం, ఖజరహో నాట్యోత్సవం, సంగీత నాటక కమిటీ నాట్యోత్సవం, ఐ.సి.సి.ఆర్ ద్వారా స్పాన్సర్ చేయబడిన ప్రదర్శనలలో పాల్గొన్నాడు. యు.ఎస్.ఎ లోన్ కెన్నెడీ సెంటర్, యితర సాంస్కృతిక సంస్థల వద్ద కొన్ని ప్రదర్శనలిచ్చాడు. ఆయన ఆమ్స్‌స్టెర్‌డం లో జరిగిన మొదటి ప్రపంచ సంగీత, థియేటర్ ఫెస్టివల్ లో తన ప్రదర్శననిచ్చాడు. ఆ విధంగా దేశ విదేశాలలొ అనేక ప్రదర్శనలిచ్చాడు.

ఆయన కూచిపూడి కళాక్షేత్రంలో విద్యార్థులకు శిక్షణనిస్తున్నాడు. ఆయన ఆంధ్ర విశ్వవిద్యాలయం యొక్క నాట్య విభాగంలో కూచిపూడి శిక్షణనిచ్చె ఆచార్యునిగా కొనసాగుతున్నాడు. ఆయన అనేక సోలో ప్రదర్శనలనలకు దర్శకత్వం వహించాడు. 
## పురస్కారాలు
# వాల్తేరు జూనియర్ ఛాంబర్ "అవుట్ స్టాండింగ్ యంగ్ పర్సన్ ఆఫ్ ద యియర్ అవార్డు" 1996.
# 2008 లో శ్రీ కామేశ్వరి పీఠం ద్వారా "ఉగాది పురస్కారం".
# 2008లో నాట్య రవళి ట్రస్టు లో "అవుట్‌స్టాండింగ్ నాట్యాచార్య ఆఫ్ కూచిపూడి".
# 2010లో విశాఖ ఫైన్ ఆర్ట్స్, కల్చరల్ అకాడమీ పురస్కారం
## మూలాలు

## ఇతర లింకులు
* ఆయన జీవిత విశేషాలు
* కూచిపూడి నృత్య. వెబ్‌సైటులో ఆయన జివిత్ విశేషాలు
వర్గం:కూచిపూడి నృత్య కళాకారులు
వర్గం:కృష్ణా జిల్లా నాట్య కళాకారులు
హరి పున్నయ్య

**హరి పున్నయ్య** (1890 – 1970) కూచిపూడి కళాకారుడు. ఆయన కూచిపూడి నృత్య నాటక సంప్రదాయంలో, భయానక, భీభత్స, రౌద్ర, వీర రసాలను పోషించే పాత్రలను ధరించి ప్రేక్షకుల హృదయాలను రంజింపచేసి సుప్రసిద్ధ కళాకారులుగా వెలుగొందారు.  వీరిది కూచిపూడి గ్రామం చిరకాలంగా కళాలక్ష్మిని ఆరాధించిన కళాజీవి.
## జీవిత విశేషాలు
ఆయన లక్ష్మీదేవి, వెంకటచలపతి దంపతులకు జన్మించాడు. ఆయన ఆయన తండ్రి వద్ద చిన్ననాటి నుండి కుచిపూడి నాట్యవిద్యను అభ్యసించాడు. ఆయన వివిధ ప్రదర్శనలలో హిరణ్యకశిపుడు, బాణాసురుడు, విశ్వామిత్రుడు వంటి పాత్రలను వేసేవాడు. ఆయన వెంకటరామ నాట్యమండలి ద్వారా అత్యధిక కాలం వివిధ ప్రదర్శనలు యిచ్చాడు. తన తండ్రి సాంధించినన్ని విజయాలు సాధించలేక పోయాడు. తరువాత నాట్యకళనుండి విరమణ చేసి వ్యవసాయ రంగాన్ని ఎంచుకున్నాడు. ఆయన నాట్య ఆభరణాలు తయారుచేయడంలొ సిద్ధహస్తుడు.
## మూలాలు

## ఇతర లింకులు
* ఆయన చిత్రం: మాగంటి ఆర్గ్ లో
వర్గం:కూచిపూడి నృత్య కళాకారులు
వర్గం:1890 జననాలు
వర్గం:1970 మరణాలు
కృష్ణ గోదావరి బేసిన్

**కృష్ణ గోదావరి బేసిన్** ఆంధ్రప్రదేశ్ లో ఉన్న ముఖ్యమైన పెరి క్రాతోనిక్ బేసిన్. ఇది ఆంధ్ర ప్రదేశ్ లోని కృష్ణానది గోదావరి నదుల మధ్యన 50,000 చదరపు కిలో మీటర్ లలో వ్యాపించి ఉంది. 2003 లో ఈ ప్రదేశంలో భారతదేశం లోనే అతి పెద్ద సహజవాయువు నిక్షేపాలను రిలయన్స్ ఇండస్ట్రీస్ కనుగొన్నాక ఈ ప్రాంతాన్ని డి-6 బ్లాక్ గా పరిగణిస్తున్నారు.

## ఆవిష్కరణలు
1983లో, ఓఎన్జిసికి రాజమండ్రి, నర్సాపూర్‌లో ఒక చిన్న కార్యాలయం ఉండగా రాజోల లోని ఒకటో నెంబర్ బావిలో మొట్టమొదటి సహజవాయు నిక్షేపాలను కనుగొన్నారు . ఈ ఆవిష్కరణ తరువాత రిలయన్స్, ఇతరులు ఈ సహజ వాయు నిక్షేపాల ఆవిష్కరణలో పాల్గొన్నారు.

* 2006 లో KG-DWN-98 / l (KG-D6) లో రిలయన్స్ ఇండస్ట్రీస్ 14 ట్రిలియన్ క్యూబిక్ అడుగులు (0.4 ట్రిలియన్ క్యూబిక్ మీటర్) వాయువు తీసింది. 1,800 మీటర్లు (6,000 అడుగులు) లోతు సముద్రపు అడుగుభాగంలో నుండి వెలికి తీశారు. 
* 2005 జూన్ లో 20 trillion cubic feet (5.7×1011 m3) లో గుజరాత్ స్టేట్ పెట్రోలియం కార్పొరేషన్ చేత తీయబడింది. [1] 2009 లో క్షేత్ర అభివృద్ధి ప్రణాళికలో గుజరాత్ స్టేట్ పెట్రోలియం కార్పొరేషన్ నియమించిన ప్రారంభ పరిశోధనల అంచనా 90% తగ్గించింది. [2]
* సంభావ్యంగా 20 trillion cubic feet (5.7×1011 m3) D-3, D-9 బ్లాకుల వద్ద గ్యాస్, 2011 మేలో అంచనా వేయబడింది. రిలయన్స్ ఇండస్ట్రీస్ ప్రకారం: "ఇందులో గుర్తించిన అవకాశాలు, అనుమతించిన స్థలం స్థల పరిమాణం పంపిణీ ఆధారంగా అనేక ప్రతిపాదించే  అవకాశాలు ఉన్నాయి." [3]
* 2009 జూన్ లో ఒఎన్‌జిసి చేసిన గ్యాస్ డిస్కవరీ, ఒక అనామక కంపెనీ అధికారి 10 trillion cubic feet (2.8×1011 m3) అంచనా వేసినట్లు చెప్పారు. [4] 

## గట్టి చమురు, గ్యాస్ నిల్వలు
కృష్ణా గోదావరి పరీవాహక ప్రాంతము, ఇతర బేసిన్ లు కలిపి గట్టి చమురు, గట్టి సహజ వాయు నిక్షేపలు ఉన్నట్టు తేలింది. ఊహించిన దానికన్నా చాలా తవ్విన బావులకి తక్కువ జీవిత కాలం ఉంది. దీనికి గట్టి రాతి పొరల వల్ల పక్కలకి తవ్వడానికి వీలు పడక పోవడం కారణం కావచ్చు.

## జీవావరణం
ఈ బేసిన్ లో ఉన్న  ఆలివ్ రిడ్లీ సముద్ర తాబేలు, ఒక అంతరించి పోయే జాతి.

## ప్రాజెక్ట్లు
KG-DWN-98/1 (KG-D6) -8100 km2 కాకినాడ తీరంనుండి 50 కిలోమీటర్ ల దూరంలో ఉన్న ఈ మొత్తం ప్రాజెక్టు వ్యయం 100 బిలియన్ డాలర్ అవుతుందని అంచనా.

## CAG ఆడిట్
ఉత్పత్తి భాగస్వామ్య ఒప్పందం ప్రకారం రిలయన్స్ ఇండస్ట్రీస్ లిమిటెడ్ (ఆర్‌ఐఎల్) 2004, 2005 సంవత్సరాల్లో కనుగొన్న వాటి వెలుపల మొత్తం విస్తీర్ణంలో 25% వదులుకోవలసి ఉంది. ఏదేమైనా, మొత్తం ప్రాంతాన్ని వీరు కనుగొన్న ప్రాంతంగా ప్రకటించారు దానిని నిలుపుకోవటానికి RIL కూడా అనుమతించబడింది. 2011 లో, కంప్ట్రోలర్ అండ్ ఆడిటర్ జనరల్ ఆఫ్ ఇండియా (కాగ్) ఈ నిర్ణయానికి చమురు మంత్రిత్వ శాఖను విమర్శించింది. కాంట్రాక్టులలో పోటీని లేకుండా చేసినందుకు, RIL ఒకే బిడ్ ప్రాతిపదికన అకర్‌కు 1.1 బిలియన్ల ఒప్పందాన్ని ఇవ్వడాన్ని కూడా CAG తప్పుపట్టింది.

కృష్ణ గోదావరి బేసిన్లో ఒఎన్‌జిసి యాజమాన్యంలోని బ్లాకుల నుంచి రిలయన్స్ సహజ వాయువులను అక్రమంగా వెలికితీస్తున్నట్లు 2014 మేలో ఒఎన్‌జిసి ఆరోపించింది.

## ఇది కూడ చూడు

* తూర్పు పశ్చిమ గ్యాస్ పైప్లైన్ (భారత దేశము)
* డెక్కన్ ట్రాప్స్

## ప్రస్తావనలు

వర్గం:ఆంధ్రప్రదేశ్ భౌగోళికాంశాలు
కృష్ణ గోదావరి ప్రాణహిత బేసిన్ భౌగోళిక చరిత్ర

భూగోళం కాలక్రమేణ అనేక మార్పులు చెందింది ప్రస్తుతం కనపడె ఖండాలు కాలక్రమేణ ఎన్నొ మార్పులు చెంది, ఈ రుపానికి వచ్చేయి. వివిధ ఖందాలలో, భరత ఖండం ది, చాల క్రియాశీలక పాత్ర. ప్రస్తుతం గోదావరి కృష్ణ నదులు ఉన్న భౌగోళిక ప్రదేశాన్ని ఇరవైఐదు కోట్ల యాభై లక్షల సంవత్సరాలతం నుంచి భౌగోళిక శాస్త్రవేత్తలు అంచనా వేయగలుగుతున్నారు. 25.5 కోట్ల సంవత్సరాల క్రితం ఇండియన్ ప్లేట్ లో భాగంగా ఉన్న కృష్ణ గోదావరి ప్రాణహిత బేసిన్ (కే.జి.బేసిన్) గొండ్వానాలో భాగంగా దక్షిణ ధ్రువానికి సమీపంలో ఉండేది. అంటార్కిటికా కృష్ణ, గోదావరి ప్రాంతానికి సమీపంగా ఉండేది. దాదాపు భారత ఖండం మడగాస్కర్, ఆఫ్రికాలను అంటిపెట్టుకుని ఉండేది. ఈ భాగాన్ని హిమనదం (Glacier) కప్పి ఉంచేది. ప్రస్తుత విజయవాడ, రాజమండ్రి వంటి ప్రాంతాలు అంటార్కిటికా చేరువలో ఉండేవి

23.7 కోట్ల సంవత్సరాల క్రితం కే.జి.బేసిన్ ప్రాంతంలో వేడెక్కడం ప్రారంభమయ్యింది అంటార్కిటికా సహితంగా అంతటా ఉష్ణమండలం నెలకొని ఉండేది. అది భూమి చరిత్రలోకేల్లా అతి ఎక్కువ ఉష్ణోగ్రతలు గల సమయం.

19.5 కోట్ల సంవత్సరాల క్రితం దక్షిణ అంటార్కిటికా మొత్తం తూర్పు కోస్తాను కేజి బేసిన్ సహితంగా అంటిపెట్టుకుని ఉండేది. ప్రాణహిత, గోదావరి కోటా డైనోసార్లు, మొసళ్ళు, క్షీరదాలు, చేపలు ఈ ప్రదేశంలో జీవించేవి.

25.5 కోట్ల సంవత్సరాల నుంచి 14 కోట్ల సంవత్సరాల క్రితం వరకు గోదావరి నది వాయవ్య దిశగా ప్రవహించేది. సుమారు 13 నుంచి 14 కోట్ల సంవత్సరాల క్రితం సమయంలో ప్రవాహం తిరుగబడి ప్రస్తుత గోదావరి నదిలానే తూర్పు వైపుగా ప్రవహించడం ప్రారంభించింది. 13 కోట్ల సంవత్సరాల క్రితం బంగాళాఖాతం, అంటార్కిటికా-భరత ఖండాల నడుమ ఏర్పడింది

భూగర్భ శాస్త్రంలో భూమి మీద మానవుదు వచ్చి అతి కొద్ది, 20 లక్షల సంవత్సరాలు, మాత్రమే.

## మూలాలు

* 
*
వేదాంతం రత్తయ్య శర్మ

**వేదాంతం రత్తయ్య శర్మ** (జ.1943) కూచిపూడి నాట్యాచార్యుడు.
## జీవిత విశేషాలు
ఆయన అన్నపూర్ణమ్మ, రామయ్య దంపతులకు జన్మించాడు. ఆయన వేదాంతం పార్వతీశం, చింతా కృష్ణమూర్తి, వెంపటి చినసత్యం యొక్క ఆరాధకుడు. ఆయన వివిధ ప్రదర్శనలలో హిరణ్యకశిపుడు, బాణాసురుడు, అనిరుద్ధుడు, శివుడు, శ్రీరాముడు, శ్రీనివాసుడు పాత్రలను, రంగసాని వంటి స్త్రీ పాత్రలను ధంరించాడు. ఈ నటన మాత్రమే కాకుండా ఆయన వివిధ నృత్య నాటికలను వ్రాసి వాటికి దర్శకత్వం వహించేవాడు. వెంపటి చినతత్యం డ్రామాలలో ఆయన అనేక వైవిధ్యమైన పాత్రలను పోషించాడు.అ అయన ఆకాశరాజు, భృగుమహర్షి, చోళరాజు గా పద్మావతీ శ్రీనివాస కళ్యాణం నాటకంలోనూ, దక్షునిగా హరవిలాసం నాటకంలోనూ, యితర నాటకాలలో వివిధ పాత్రలను ధరించాడు. ప్రత్యేకంగా శివధనుర్భంగం, క్షీరసాగర మథనం, రుక్మిణీ కల్యాణం లలో మంచి గుర్తింపు తెచ్చిన పాత్రలలో నటించాదు. అదే కాకుండా సినిమాలలో కూడా నటించాడు. 

ఆయన దేశ విదేశాలలో 2000లకు పైగా ప్రదర్శనలిచ్చాడు. ఆయన 1969 నుండి కూచిపూడి కళాక్షేత్రంలో నాట్యాచార్యునిగా పనిచేస్తున్నాడు. ఆయన ఆ సంస్థకు ప్రధానాధ్యాపకులు గా ఉంటూ ప్రహ్లాద విజయ యక్షగానం, గిరిజా కల్యాణం, అర్థనారీశ్వరం, క్షీరసాగర మథనం, భామాకలాపం నాటకాలకు నృత్య దర్శకత్వం వహించాడు.

కూచిపూడి నాట్యారామం, కేంద్ర సంగీత నాటక అకాడమీ, నర్తనం పత్రిక సంయుక్త ఆధ్వర్యంలో నాట్యక్షేత్రం కూచిపూడి శ్రీసిద్ధేంద్రయోగి కళాపీటం ఆవరణలో కూచిపూడి యక్షగాన మహోత్సవాలలో నాట్యాచార్యులు వేదాంతం రత్తయ్య శర్మ స్వీయ దర్శకత్వంలో భామాకలాపం ప్రదర్శించబడినది.

## మూలాలు

## ఇతర లింకులు

వర్గం:1943 జననాలు
వర్గం:కూచిపూడి నృత్య కళాకారులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:కృష్ణా జిల్లా నాట్య కళాకారులు
వర్గం:కృష్ణా జిల్లా నాట్య గురువులు
పసుమర్తి సుబ్రహ్మణ్య శాస్త్రి

**పసుమర్తి సుబ్రహ్మణ్య శాస్త్రి** (జ.1915) కూచిపూడి నాట్యాచార్యుడు.
## జీవిత విశేషాలు
ఆయన మంగమ్మ, పసుమర్తి వెంకటేశ్వర్లు దంపతులకు 1915లో జన్మించాడు. ఆయన ప్రారంభంలో కూచిపూడి నాట్య శిక్షణను వారి తాతగారైన మహంకాళి చలపతి వద్ద నేర్చుకున్నాడు. ఆయన శిష్యరికంలో ఆయన  లోహితాస్యుడు, ప్రహ్లాదుడు, లవుడు, కుశుడు వంటి పాత్రలలో నటించేటట్లు మలచబడ్డాడు. ఆయన యేలేశ్వరపు సత్యనారాయణ, ముస్తి చిదంబర దీక్షితులు, చింతా కృష్ణమూర్తి, శ్రీరామమూర్తి లవద్ద స్త్రీ వేష ధారణ గూర్చి మెళుకువలు నేర్చుకున్నాడు.  ఆయన స్త్రీ పాత్రలలో రాణించాడు. ఆయన సీత, ఉష, మోహిని, చంద్రమతి, సుభద్ర వంటి వేషధారణతో సభాసదుల అభిమానాన్ని చూరగొన్నాడు. ఆయన మహంకాళి వారి మేళం, వేదాంతం వారి మేళం, వేదాంతం నాట్యమండలి వంటి కూచిపూడి గ్రామంలోని సంస్థలలో పనిచేసాడు. ఆయన సర్వేపల్లి లోని వేదసభ చే సన్మానించబడ్డాడు. ఆయన 1937లో అంగలూరు లో సన్మానించబడ్డాడు. అనేక ప్రాంతాలలో ప్రదర్శనలిచ్చాడు.

ఆయన కొంతకాలం పాటు కూచిపూడి గ్రామంలో ఉన్న నాట్యకళాశాల అయిన  సిద్ధేంద్ర కళాక్షేత్రం లో పనిచేసాడు. ఆయన శిష్యులలో బొక్కా కృష్ణమూర్తి ప్రసిద్ధుడు. ఆయన ఉన్నతమైన, ఆదర్శవంఅమైన జీవితాన్ని గడిపి కూచిపూడిలో మంచి గురువుగా వెలుగొందాడు.

## మూలాలు

## ఇతర లింకులు

వర్గం:1915 జననాలు
వర్గం:కూచిపూడి నృత్య కళాకారులు
శేఖర్ చంద్ర

**శేఖర్ చంద్ర** ఒక సినీ సంగీత దర్శకుడు, గాయకుడు. నచ్చావులే, నువ్విలా, మనసారా, కార్తికేయ, సినిమా చూపిస్త మామ, ఎక్కడికి పోతావు చిన్నవాడా అతను సంగీతం అందించిన కొన్ని సినిమాలు.

## వ్యక్తిగత జీవితం
శేఖర్ చంద్ర తండ్రి హరి అనుమోలు ప్రముఖ సినిమాటోగ్రాఫర్. మయూరి, లేడీస్ టైలర్, నువ్వే కావాలి, గమ్యం లాంటి విజయవంతమైన సినిమాలకు సినిమాటోగ్రాఫర్ గా పనిచేశాడు. శేఖర్ చిన్నప్పుడే పియానో అంటే ఇష్టంగా ఉండేది. పట్టుబట్టి మరీ తండ్రి దగ్గర చిన్న పియానో కొనిపించుకున్నాడు. అప్పుడు అదే అతని ప్రపంచం లా అనిపించేది. ఖాళీ సమయాల్లో అందులో ఏదో ఒకటి వాయిస్తూ కాలక్షేపం చేసేవాడు. గిటార్ కూడా నేర్చుకున్నాడు. పాఠశాలలో కార్యక్రమాల్లో కూడా వాయించేవాడు.

తల్లిదండ్రులు మొదట సందేహించినా అతను సంగీతం మీద ఆసక్తిని గమనించి సంగీత దర్శకుడు కీరవాణి దగ్గరకు తీసుకెళ్ళారు. ఆయన అతనిలో ప్రతిభను గుర్తించి హైదరాబాదులో కాకుండా చెన్నైలో ఏదైనా సంగీత కళాశాలలో చేర్చమన్నాడు. దాంతో శేఖర్ తల్లిదండ్రులు అతన్ని చెన్నైలో ట్రినిటీ సంగీత కళాశాలలో చేర్చారు.  అక్కడ సంగీతం నేర్చుకుంటూనే కీరవాణి పాటలు రికార్డింగుకు వెళ్ళి అక్కడ కోరస్ లో పాటలు పాడేవాడు. కొద్ది రోజులు సీరియల్స్ కీ, జింగిల్స్ కీ సంగీతం సమకూర్చాడు. కొన్నాళ్ళు కోటి దగ్గర కీబోర్డు ప్లేయర్ గా పనిచేశాడు.

శేఖర్ భార్య మాధురి అమెరికాలో ఎమ్మెస్ చేసి ఎల్. వి. ప్రసాద్ కంటి ఆసుపత్రిలో క్లినికల్ రీసెర్చి విభాగంలో కొద్దిరోజులు పనిచేసింది. తరువాత వారికి నయనిక అనే పాప జన్మించింది.

## సంగీతదర్శకత్వం వహించిన సినిమాలు
రికార్డింగ్ స్టూడియోలకు వచ్చి పోతున్నప్పుడే దర్శకుడు ఉప్పలపాటి నారాయణరావు తో పరిచయం అయింది. మొదటగా ఆయనకు తెలిసిన వాళ్ళ సినిమాలో సంగీత దర్శకుడిగా అవకాశం ఇప్పించాడు. కానీ ఏదో కారణాల వల్ల అది కార్యరూపం దాల్చలేదు. తరువాత జ్ఞాపకం అనే సినిమాకు సంగీతం రూపకల్పన చేశాడు. అదే అతని మొదటి సినిమా. ఆ సినిమాకు పనిచేస్తున్నపుడే దర్శకుడు రవిబాబుతో పరిచయం ఏర్పడింది. అలా రవిబాబు దర్శకత్వంలో వచ్చిన అనసూయ సినిమాకు సంగీతాన్నందించాడు. తర్వాత వచ్చిన నచ్చావులే సినిమా కూడా శేఖర్ చంద్రకు సంగీత దర్శకుడిగా మంచి పేరు తెచ్చింది. ఆ సినిమాలో పాట పాడిన గీతా మాధురికి ఉత్తమ గాయనిగా నంది పురస్కారం లభించింది. తర్వాత నువ్విలా, బెట్టింగ్ బంగార్రాజు, అమరావతి, అవును, మాయ, బ్రదర్ ఆఫ్ బొమ్మాళి, మనసారా లాంటి సినిమాలు చేశాడు.

### సినీ జాబితా
* పొట్టెల్ (2024)
* అంబాజీపేట మ్యారేజి బ్యాండు (2024)
* భువన విజయమ్ (2023)
*సీతా రామం (2022)
* సవారి (2020)
* డేంజర్ లవ్ స్టోరీ (2019)
* పరిచయం (2018)
* సుబ్రహ్మణ్యపురం (2018)
* అనసూయ (2007 సినిమా)
* నచ్చావులే
* నువ్విలా
* బెట్టింగ్ బంగార్రాజు
*చిత్రమ్ కాదు నిజమ్ (2015)
* అమరావతి (సినిమా)
* అవును (సినిమా)
* మేం వయసుకు వచ్చాం (2012)
* మాయ
*బూచమ్మ బూచోడు (2014)
* బ్రదర్ అఫ్ బొమ్మలి(సినిమా)
* మనసారా
*అతిథి దేవోభవ

## మూలాలు

వర్గం:తెలుగు సినిమా సంగీత దర్శకులు
వర్గం:తెలుగు సినిమా గాయకులు
హరి అనుమోలు

**హరి అనుమోలు** ప్రముఖ సినిమాటోగ్రాఫర్. మయూరి, లేడీస్ టైలర్, నువ్వే కావాలి, గమ్యం లాంటి ఎన్నో విజయవంతమైన సినిమాలకు పనిచేశాడు. దాదాపు 30 మందికి పైగా కొత్త దర్శకులతో పనిచేసిన అనుభవం ఆయనకుంది.

## వ్యక్తిగత జీవితం
ఆయన కుమారుడు శేఖర్ చంద్ర సంగీత దర్శకుడిగా పనిచేస్తున్నాడు.

## కెరీర్
హరి 1976లో తన కెరీర్ ప్రారంభించాడు. అయితే 1979 లో ఆయన పూర్తి స్థాయి టెక్నీషియన్ గా మారాడు. కొత్తగా ప్రవేశించే దర్శకులు చాలా మంది ఈయన్ను సినిమాటోగ్రాఫర్ గా ఎంచుకున్నారు. అలా ఆయన 30 కి పైగా నూతన దర్శకులతో పని చేశాడు. ఇందులో ప్రముఖ దర్శకులైన విక్రం, కె. ఎస్. రవికుమార్, ఎస్. ఎస్. రాజమౌళి, త్రివిక్రమ్ శ్రీనివాస్, క్రిష్, వంశీ లాంటి ప్రముఖ దర్శకులున్నారు. తమిళంలో కూడా ఏడుగురు నూతన దర్శకులతో పనిచేసిన అనుభవం ఆయనకుంది.
thumb|మయూరి

## సినిమాలు

* ఉష
* స్వాతి
* ఆలాపన
* స్వరకల్పన
* మంచుపల్లకీ
* అంజలి ఐ లవ్యూ
* అమెరికా అబ్బాయి
* భలే మావయ్య
* జైత్రయాత్ర
* అరణ్యకాండ
* లేడీస్ టైలర్
* గోల్‌మాల్ గోవిందం (1992)
* శ్రీ కనక మహాలక్ష్మి రికార్డింగ్ డ్యాంస్ ట్రూప్
* మయూరి
* నువ్వే కావాలి
* నువ్వే నువ్వే
* ప్రియ రాగాలు
* సరిగమలు
* శేషు
* పిల్ల నచ్చింది
* ఎలా చెప్పను
* స్టూడెంట్ నెం. 1
* విజయం
* క్లాస్ మేట్స్
* గౌరి
* ప్రేమంటే ఇంతే
* గమ్యం
* గణేష్
* గౌతమి
* ఓనమాలు

## మూలాలు

## బయటి లింకులు
* 

వర్గం:తెలుగు సినిమా ఛాయాగ్రహకులు
వేదాంతం జగన్నాధ శర్మ

**వేదాంతం జగన్నాధ శర్మ** ( 1922 – 1982 ) కూచిపూడి నాట్యాచార్యులు.
## జీవిత విశేషాలు
ఆయన నాగమ్మ, వేదాంతం లక్ష్మీనారాయణ శాస్త్రి దంపతులకు కూచిపూడి గ్రామంలో 1922 లో జన్మించాడు. ఆయన వారి తండ్రి వద్ద ప్రారంభ శిక్షణను పొందాడు. ఆయన తన తండ్రిచే మంచి నాట్యకళాకారునిగా మలచబడ్డాడు. ఆయన స్త్రీ పాత్రలలొ మంచి గుర్తింపు పొందాడు. సత్యభామ, ఉష, గొల్లభామ వంటి పాత్రలకు జీవం పోసాడు. ఆయన 1940లలో భారత దేశ వ్యాప్తంగా తన తండ్రితో పాటు పర్యటించి అనేక ప్రదర్శనలిచ్చాదు. ఆయన కూచిపూడి నృత్యానికి మంచి గుర్తింపూ తెచ్చాడు. ఆయన 1940లలో రాజమండ్రి లో నర్తనశాల అనే నాట్య సంస్థను ప్రారంభించాడు. తరువాత ఆయన లక్ష్మీనారాయణ శాస్త్రితో పాటు మద్రాసు వెళ్లాడు. సినిమాలలో నృత్య దర్శకత్వం లో చేరి తెలుగు, తమిళం, కన్నడ, ఒరియా భాషల యొక్క 50 చిత్రాలకు నృత్య దర్శకత్వం చేసాడు. అందులో ప్రసిద్ధమైన సినిమాలు ఇలవేలుపు, చెంచులక్ష్మీ, బంగారుపాప, కలైఅరసై లు. ఆయన 1964లో హైదరాబాదులో స్థిరపడ్డాడు. 1965లో కూచిపూది కళాక్షేత్రం స్థాపించాడు. సుమతీ కౌష, క్రిష్ణకుమారి, శాంతి ఆకెళ్ళ, భారతి, మద్దాళి ఉషాగాయత్రి, ఆర్. విజయలక్ష్మి మొదలైన వారు ఆయన శిష్యులు. ఆయన మోహినీ భస్మాసుర, ఉషాపరిణయం, భామాకలాపం వంటి నృత్య నాటికలకు కొరియాగ్రాఫ్ చేసాడు. ఆయన తన శిష్యులతో పాటు విదేశాలలో ప్రదర్శనలిచ్చాడు.

ఆయనకు అనేక గౌరవాలు, గుర్తింపులు లభించాయి. నాట్యాచార్య, భరతకళా ప్రపూర్ణ వంటి బిరుదులు పొందాడు. 1980లో సంగీత నాటక అకాడమి పురస్కార్ం పొందాడు. 1977లో హైదరాబాదులోని త్యాగరాజ ప్రభుత్వ సంగీత కళాశాఅలచే నృత్య విద్వాన్‌మణి బిరుదును పొందాడు. ఆయన ఆంధ్రప్రదేశ్ సంగీత నాటక అకాడమి సభ్యునిగా తన సేవలనందించాడు.

## మూలాలు

## ఇతర లింకులు

వర్గం:1922 జననాలు
వర్గం:1982 మరణాలు
వర్గం:కృష్ణా జిల్లా నాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కూచిపూడి నృత్య కళాకారులు
వర్గం:కృష్ణా జిల్లా సినిమా నృత్య దర్శకులు
వర్గం:కృష్ణా జిల్లా నాట్య గురువులు
మిల్లవ్ వయాడక్ట్

**మిల్లవ్ వయాడక్ట్** (**Millau Viaduct**) అనేది దక్షిణ ఫ్రాన్స్ లో మిల్లవ్ సమీపంలో టార్న్ నది లోయపై ఉన్న ఒక తీగల ఆధారిత వంతెన. ఈ వంతెన బ్రిటీష్ ఆర్కిటెక్ట్ నార్మాన్ ఫోస్టెర్, ఫ్రెంచ్ స్ట్రక్చరల్ ఇంజనీర్ మిచెల్ విర్లొగెవ్స్ చే రూపకల్పన చేయబడింది. ఇది నిర్మాణం యొక్క బేస్ పైన 343 మీటర్ల (1,125 అడుగులు) ఎత్తులో ఒక మాస్ట్ యొక్క శిఖరంతో  ప్రపంచంలోనే అతి పొడవైన వంతెన.

## ఇవి కూడా చూడండి
జియాజింగ్ షోయాజింగ్ సీ బ్రిడ్జ్

## మూలాలు

వర్గం:వంతెనలు
పసుమర్తి సీతారామయ్య

thumb|పసుమర్తి సీతారామయ్య
**పసుమర్తి సీతారామయ్య** కూచిపూడి నాట్యాచార్యుడు. ఆయన 2004లో కేంద్ర సంగీత నాటక అకాడమి పురస్కారాన్ని అందుకున్నాడు. 
## జీవిత విశేషాలు
ఆయన కృష్ణా జిల్లా కు చెందిన కూచిపూడి గ్రామంలో పసుమర్తి సుబ్రహ్మణ్య శాస్త్రి, అరుంధతమ్మ ( ప్రముఖ కూచిపూడి నాట్యాచార్యుడు చింతా వెంకట్రామయ్య కుమార్తె) లకు ఏకైక సంఆనంగా ఫిబ్రవరి 15, 1927 న జన్మించాడు. ప్రారంభ నాట్య శిక్షణను వారి తాతగారైన రమణయ్య వద్ద పొందాడు. ఆయన తరువాత నాట్యశాస్త్ర్ంలో మెళుకువలను ప్రముఖ నాట్యాచార్యుడు వేదాంతం రాఘవయ్య వద్ద నేర్చుకున్నాడు.

ఆయన గాత్ర సంగీతాన్ని యేలేశ్వరపు సీతారామాంజనేయులు వద్ద నేర్చుకున్నాడు. ఆయన స్త్రీ పాత్రలలో రాణించాడు. ఆయన ఉష, సత్యభామ మొదలగు స్త్రీ పాత్రలతో సభాసదుల అభిమానాన్ని చూరగొన్నాడు. హరిశ్చంద్ర, లవకుశ, మోహినీ రుక్మాంగద వంటి నాటకాలలో ముఖ్య పాత్రలు పోషించాడు. ఆయన ఒక దశాబ్దం పాటు మచిలీపట్నం వద్ద ఔత్సాహికులైన కళాకారులకు నాట్యంలో శిక్షణనిచ్చాడు. మొవ్వ గ్రామంలో ఉన్న క్షేత్రజ్ఞ కళాసమితి నిర్వహించిన నాట్య పోటీలలో వారి విద్యార్థులు వరుసగా మూడు సంవత్సరాలు బంగారు పతకాలను పొందారు. ఆయన 1970లో ఉత్తమ నాట్యాచార్య బిరుదును పొందాడు.

ఆయన రెండేళ్ళపాటు న్యూఢిల్లీ వెళ్ళి అక్కడ నాట్య కళాకారులైన సోనాల్ మాన్‌సింగ్, ఇంద్రాణి రెహ్మాన్ వంటి వారికి కూచిపూడి నాట్యరీతులలో శిక్షణనిచ్చాడు. ఆయన స్వప్నసుందరి, రాధారెడ్డిలకు కూడా శిక్షణనిచ్చాడు.

ఆయనకు ఆంధ్ర విశ్వవిద్యాలయంలోని ఫైన్ ఆర్ట్స్ విభాగంలో కూచిపూడి నాట్యాన్ని బోధించుటకు ఆహ్వానం అందింది. ఆయన 1973 నుండి విశాఖపట్నంలో స్థిరపడి నాట్య రీతులను శిక్షణనిస్తున్నాడు.

## మూలాలు

## ఇతర లింకులు

వర్గం:కూచిపూడి నృత్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:1927 జననాలు
వర్గం:కృష్ణా జిల్లా నాట్య కళాకారులు
వర్గం:కృష్ణా జిల్లా నాట్య గురువులు
భాల్కా తీర్థం

**భాల్కా తీర్థం,** గుజరాత్ లోని సౌరాష్ట్రంలో ఉన్న వీరవల్ దగ్గర్లోని  ప్రభాస్ క్షేత్రంలో ఉంది. ఈ ప్రదేశంలోనే శ్రీకృష్ణుడు నిర్యాణం జరిగిందని  పురాణ గాథ. ఇక్కడే కృష్ణుడు పడుకుని ఉండగా, జారా అనే వేటగాడు ఆయన బొటనవేలును బాణంపెట్టి కొట్టగా, కృష్ణుడు అవతార సమాప్తం  చేసి, ఊర్ధ్వలోకాలకు వెళ్ళిపోయాడు. ఈ కథకు సంబంధించి సంస్కృతంలో శ్రీ కృష్ణ నీజ్ధాం ప్రస్థాన్ లీలా అనే నాటకం కూడా ఉంది.

## నేపథ్యం
కుడి|thumb|220x220px|కృష్ణుడి బొటనువేలును కొట్టేందుకు సిద్ధంగా ఉన్న వేటగాడు జారా.
మహాభారతం ప్రకారం కురుక్షేత్రం జరుగుతున్న సమయంలో, దుర్యోధనుడి మరణానికి ముందురోజు రాత్రి శ్రీకృష్ణుడు గాంధారిని  పలకరించడానికి వెళ్తాడు. అప్పటికే తన కొడుకుల్లో చాలామందిని  కోల్పోయిన గాంధారి, కృష్ణునిపై కోపం వహిస్తుంది. యుద్ధాన్ని రాకుండా చేయలేకపోయావంటూ కృష్ణున్ని తిడుతుంది. కృష్ణుడూ, యాదవ వంశం రానున్న 36 ఏళ్ళలో నాశనమవుతుందని శపించింది.  ఇదంతా జరగవలసిందే అని ముందే తెలిసిన కృష్ణుడు తథాస్తు  అంటాడు.

36ఏళ్ళ తరువాత ఒక ఉత్సవం సమయంలో యాదవులలో గొడవలు బయలుదేరి, ఒకరిని ఒకరు చంపుకున్నారు. కృష్ణుని అన్నగారు బలరాముడు యోగం ద్వారా శరీరం వదిలేశాడు. శ్రీకృష్ణుడు కూడా అడవికి వెళ్ళి, ఒక చెట్టు కింద ధ్యానం చేస్తూ ఉండిపోయాడు. అలానే పడుకుని విశ్రమిస్తుండగా జారా అనే వేటగాడు కృష్ణుని ఎడమకాలి  బొటనవేలును చూసి లేడి అనుకుని, బాణం వేసి కొట్టాడు. రక్తమోడుతూ, బాధపడుతున్న కృష్ణుణ్ణి చూసి తన తప్పు తెలుసుకున్న వేటగాడు చాలా బాధపడతాడు. అప్పుడు కృష్ణుడు జారునితో " జారా త్రేతాయుగంలో రామావతారంలో నేను ఉన్నప్పుడు నాచే  చంపబడిన వాలివి నువ్వు. ఈ ప్రపంచంలో జరిగేవన్నీ నా ఇష్టా ఇష్టాలతోనే జరుగుతాయి. దీనికి నీ బాధ్యత ఏం లేదు" అని చెప్పాడు. అలా  శ్రీకృష్ణుడు సశరీరంగా తన లోకమైన గోకుల బృందావనానికి  వెళ్ళిపోతాడు. ఈ విషయాన్ని చూసినవారు హస్తినాపురానికీ ,  ద్వారకకీ చేరవేశారు. సోమనాథ్ ఆలయం దగ్గర్లోని భాల్కా అనే ఈ  ప్రదేశంలోనే శ్రీకృష్ణుని నిర్యాణం జరిగింది.

పురాణాల ప్రకారం శ్రీకృష్ణుని అవతార సమాప్తంతో ద్వాపర యుగం ముగిసి, కలియుగం మొదలు అయింది. ప్రస్తుత కాలమాన కొలమానాల ప్రకారం క్రీ.పూ. 3102 సంవత్సరంలో ఫిబ్రవరి 17/18 నాడు జరిగి ఉండవచ్చని ఒక అంచనా.

## మూలాలు



వర్గం:పుణ్యక్షేత్రాలు
కె. ఎస్. రవికుమార్

**కె. ఎస్. రవికుమార్** ఒక ప్రముఖ సినీ దర్శకుడు, నిర్మాత, రచయిత, నటుడు. ఎక్కువగా తమిళ సినిమాలకు దర్శకత్వం వహించాడు. నరసింహ, స్నేహం కోసం, దశావతారం, లింగ, జైసింహా, రూలర్ (2019) ఆయన దర్శకత్వం వహించిన కొన్ని సినిమాలు.

## కెరీర్
రవికుమార్ మొదటగా ఆర్. బి. చౌదరి నిర్మాణంలో విక్రమన్ దర్శకత్వంలో వచ్చిన *పుదువసంతం* అనే సినిమాకు సహాయ దర్శకుడిగా పనిచేశాడు. అతని పనితనం నచ్చి ఆర్. బి. చౌదరి దర్శకుడిగా అవకాశం ఇచ్చాడు. 1990 లో రహమాన్, రఘువరన్ నటించిన *పురియాద పుధిర్* రవికుమార్ కు దర్శకుడిగా తొలిచిత్రం. ఇది *తర్క* అనే కన్నడ సినిమాకు పునర్నిర్మాణం. రవికుమార్ సాధారణ శైలియైన మసాలా సినిమాలకు భిన్నమైన సినిమా ఇది. .తర్వాత నటుడు విక్రమ్ తో *పుదు కావ్యం* అనే సినిమా రూపొందించాలనుకున్నాడు కానీ అది కార్యరూపం దాల్చలేదు. తర్వాత రవికుమార్ గ్రామీణ నేపథ్యంలో సాగే యాక్షన్ సినిమాలు తీయడం తన శైలిగా మార్చుకుని శరత్ కుమార్ తో *చేరన్ పాండియన్*, *నాట్టమై* లాంటి విజయవంతమైన సినిమాలు చాలా తీశాడు. దాంతో సినీ పరిశ్రమలో అతను కమర్షియల్ దర్శకుడిగా పేరు తెచ్చుకున్నాడు.

1995 లో మలయాళ దర్శకుడు ప్రియదర్శన్ తీసిన *తెన్మవిన్ కొంబత్* సినిమాకు రీమేక్ గా తమిళంలో రజనీకాంత్ హీరోగా ముత్తు సినిమా తీశాడు. అది మంచి విజయాన్ని సాధించింది. తర్వాత కమల్ హాసన్ తో కలిసి ఒక అమెరికన్ హాస్య చిత్రం *మిసెస్ డౌట్ ఫైర్* సినిమా స్ఫూర్తితో *అవ్వై షణ్ముఖి* అనే సినిమా తీశాడు. ఇది కూడా విమర్శకుల ప్రశంసలందుకుంది. ఇద్దరు ప్రముఖ కథానాయకులతో సినిమాలు తీసి విజయాలు సాధించడంతో రవికుమార్ కు విజయ్ కాంత్, కార్తీక్ లాంటి నటులతో పనిచేసే అవకాశాలు వచ్చాయి.

1998లో రజనీకాంత్ హీరోగా వచ్చిన నరసింహ, చిరంజీవి హీరోగా తమిళ సినిమాకు రీమేక్ చేసిన స్నేహం కోసం, కమల్ హీరోగా తెనాలి, నాగార్జున హీరోగా బావ నచ్చాడు, రాజశేఖర్ హీరోగా విలన్ లాంటి సినిమాలు తీశాడు. తెలుగులో మంచి విజయం సాధించిన భద్ర సినిమాను తమిళంలో శింబు హీరోగా రీమేక్ చేశాడు. 2008 లో కమల్ హాసన్ హీరోగా వచ్చిన దశావతారం ఒక భారీ బడ్జెట్ సినిమాకు రవి కుమార్ దర్శకత్వం వహించాడు. తెలుగులో 2016లో రెమో సినిమాలో నటించాడు.

## మూలాలు

వర్గం:తమిళ సినిమా దర్శకులు
వర్గం:1958 జననాలు
పులిపాక వెంకటప్పయ్య

thumb|పులిపాక వెంకటప్పయ్య
**పులిపాక వెంకటప్పయ్య** ప్రముఖ రంగస్థల నటులు. 

## జననం
వెంకటప్పయ్య 1907లో చేబ్రోలు మండలం, వేటపాలెం గ్రామంలో జన్మించారు.

## రంగస్థల ప్రస్థానం
వెంకటప్పయ్య మేనమామ రంగస్థల నటులు. తన మేనమామ ప్రోత్సాహంతో వెంకటప్పయ్య చిన్నతనంలోనే రంగస్థల ప్రవేశం చేశారు. ఉపాధ్యాయులుగా పనిచేస్తూనే, నాటకాలలో పాల్గొన్నారు. తన నటనకు ప్రేక్షకులనుండి ప్రశంసలు రావడంతో, ఉద్యోగం వదిలి నాటకరంగానికి వచ్చారు.

ముందుతరం నటులైన జొన్నవిత్తుల శేషగిరి, కపిలవాయి రామనాథశాస్త్రి, యడవల్లి సూర్యనారాయణ, దైతా గోపాలం, కన్నాంబ, రామతిలకం మొదలైన ప్రఖ్యాత నటులతో కలిసి నటించారు. 1948లో తెనాలి లోని అబ్బూరి వారి నాటక సమాజంలో చేరారు. అబ్బూరి వరప్రసాదరావు కృష్ణుడిగా, వెంకటప్పయ్య కర్ణుడిగా నటించిన నాటకాలు ప్రేక్షకాదరణ పొందాయి. గ్రామఫోన్ కంపెనీవారు వీరిద్దరి కర్ణ సందేశం ఘట్టాన్ని రికార్డు చేశారు. కొంతకాలం బేతా వెంకట్రావు తో కలిసి రామాంజనేయ యుద్ధం నాటకంలో శ్రీరాముడు పాత్ర పోషించాడు. ఒకానొక దశలో నాటక కాంట్రాక్టర్లకు వెంకటప్పయ్య డేట్స్ దొరికేవికావు. వీరి గానం చాలా మధురంగా ఉండేది. ఆ మధుర గానంతో ప్రేక్షకులను సమ్మోహితులను చేసేవారనడంలో ఆశ్చర్యంలేదు.

### నటించిన నాటకాలు - పాత్రలు
* కర్ణ సందేశం - కర్ణుడు
* రామాంజనేయ యుద్ధం - శ్రీరాముడు
ఇవే కాకుండా చాలా నాటకాల్లో ప్రధాన పాత్రలు పోషించారు.

## బిరుదులు
* గానకోకిల
* గాన సరస్వతి
* విలేజ్ కింగ్

## మూలాలు
* పులిపాక వెంకటప్పయ్య, నూరేళ్ల తెనాలి రంగస్థలి, నేతి పరమేశ్వశర్మ, పుట. 260.

వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
వి.ఆదిమూర్తి

**వి.ఆదిమూర్తి (విప్పర్తి ఆదిమూర్తి) ** ఇండియన్ ఇనిస్టిట్యూట్ ఆఫ్ స్పేస్ సైన్స్ అండ్ టెక్నాలజీలో పరిశోధనా డీన్, సతీష్ థావన్ ప్రొఫెసర్. ఆయన ఐ.సి.ఎస్.టి లోనికి చేరడానికి పూర్వం విక్రం సారభాయి స్పేస్ సెంటర్ (ఇస్రో యొక్క కేంద్రం) లో అసోసియేట్ డైరక్తారుగా తమ సేవలనందించాడు.  ఆయన రాకెట్ టెక్నాలజీ, స్పేస్ డైనమిక్స్ లో తన సేవలనందించాడు.  ఆయనకు భారత అత్యున్నత పురస్కారమైన పద్మశ్రీ పురస్కారం వచ్చింది. ఆయన భారతదేశ మార్స్ ఆర్బిట్ మిషన్ యొక్క కాన్సెప్ట్ డిసైనర్.

## జీవితం
ఆదిమూర్తి ఆంధ్ర ప్రదేశ్ రాష్ట్రంలోని రాజమండ్రిలో జన్మించాడు. ఆయన 1973లో ఇండియన్ ఇనిస్టిట్యూట్ ఆఫ్ టెక్నాలజీ, కాన్పూర్ నుండి హైపర్‌సానిక్ ఫ్లోస్ అనే అంశంపై పి.హెచ్.డి చేసిన తరువాత ఇండియన్ స్పేస్ రీసెర్చ్ ఆర్గనైజేషన్ లో చేరాడు. తరువాత ఆయన తిరువనంతపురంలోని విక్రం సారభాయ్ స్పేస్ సెంటర్ (VSSC) లో శాస్త్రవేత్తగా చేరాడు. అక్కడ ఆయన అసోసియేట్ డైరక్టరుగా సేవలనందించాడు.  అక్కడ 2010లొ పదవీవిరమణ చేసిన తరువాత ఇండియన్ ఇనిస్టిట్యూట్ పాహ్ స్పేస్ సైన్స్ అండ్ టెక్నాలజీలో సతీష్ థావన్ ప్రొఫెసర్ గా నియమింపబడ్డాడు.

## గౌరవాలు, పురస్కారాలు
ఆదిమూర్తి ఏరోనాటికల్ సొసైటీ ఆఫ్ ఇండియాలో ఫెలోగా ఉన్నప్పుడు 1997 లో ఆస్ట్రనామికల్ సొసైటీ ఆఫ్ ఇండియా పురస్కారాన్ని రాకెట్ టెక్నాలజీలో చేసిన కృషికిగాను అందుకున్నాడు. ఆయన 1979-80, 1999-2000 కాలంలో జర్మనీలోని యూనివర్శిటీ ఆఫ్ స్టట్ట్‌గర్ట్ లో విజిటింగ్ సైంటిస్టుగా పనిచేసాడు. ఆయన అలెగ్జాండార్ వాన్ హుంబోల్ట్ ఫౌండేషన్ లో ఫెలోగా ఉన్నారు.  2002-2003 కాలంలో ఆయన ఇంటర్-ఏజన్సీ స్పేస్ డెబ్రిస్ కోఆర్డినేషన్ కమిటీకి చైర్మన్ గా వ్యవహరించాడు. 2012లో ఆయన భారత ప్రభుత్వం నుండి స్పేస్ డైనమిక్స్ లో చేసిన సేవలకు గానూ పద్మశ్రీ పురస్కారాన్ని పొందాడు.

## మూలాలు

## ఇతర లింకులు
*

వర్గం:జీవిస్తున్న ప్రజలు
వర్గం:తెలుగువారు
వర్గం:తూర్పు గోదావరి జిల్లా శాస్త్రవేత్తలు
కొల్లా అశోక్ కుమార్

**అశోక్ కుమార్** ఒక తెలుగు సినీ నిర్మాత, నటుడు. తెలుగు సినిమాల్లో ఎక్కువగా ప్రతినాయక పాత్రలు పోషించాడు. కోడి రామకృష్ణ దర్శకత్వంలో వచ్చిన భారత్ బంద్ నటుడిగా అతనికి తొలి సినిమా. 5 సినిమాలు నిర్మించాడు. శ్రీలంక, కొలంబో లోని *ఇంటర్నేషనల్ ఓపెన్ యూనివర్శిటీ ఆఫ్ కాంప్లిమెంటరీ మెడిసిన్* నుంచి అతనికి బిజినెస్ మేనేజ్మెంట్ లో గౌరవ డాక్టరేట్ లభించింది. ఆయనకు ఫార్మాస్యూటికల్స్ వ్యాపారం కూడా ఉంది.
## సినిమాలు

### నటుడిగా

### నిర్మాతగా

## మూలాలు

వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:తెలుగు సినిమా ప్రతినాయకులు
విష్ణువర్ధన్(నటుడు)

**విష్ణువర్ధన్** (18 సెప్టెంబరు 1950 – 30 డిసెంబరు 2009), ప్రముఖ భారతీయ నటుడు. ముఖ్యంగా కన్నడ సినిమాల్లో ఎక్కువగా నటించారు. ఆయన అసలు పేరు సంపత్ కుమార్. కన్నడ, హిందీ,  తెలుగు, తమిళం, మలయాళ భాషల్లో  దాదాపు 220కు పైగా  సినిమాల్లో నటించారు ఆయన. 1972లో వంశవృక్ష సినిమాలో సహాయ నటుని  పాత్రతో తెరంగేట్రం చేశారు  విష్ణు. అదే ఏడాది  నాగరహావు సినిమాలో కథానాయక పాత్రలో నటించారు. ఈ  సినిమాతో కన్నడ సినీ రంగానికి  యాంగ్రీ యంగ్ మాన్ గా గుర్తింపు  తెచ్చుకున్నారు. తన కెరీర్ లో ఎన్నో రకాల సినిమాల్లో వైవిధ్యమైన  పాత్రల్లో నటించి ప్రేక్షకులను మెప్పించారు విష్ణు.

2008లో సి.ఎన్.ఎన్.-బి.ఎన్.ఎన్ చానెల్ నిర్వహించిన పోల్ లో కన్నడ సినీ రంగంలో అత్యంత ప్రముఖ వ్యక్తిగా విష్ణువర్ధన్ ను పేర్కొంది. బెంగళూరులోని బన్ శంకరీ ఆలయం నుంచి కంగేరీ వరకు ఉన్న 14.5 కిలోమీటర్ల పొడవైన రోడ్డుకు విష్ణు వర్ధన్ పేరు పెట్టారు. ఆసియాలో సెలబ్రిటీ పేరున పెట్టిన అతిపెద్ద రోడ్డు ఇదే కావడం విశేషం. ఆయన మార్షల్ ఆర్ట్స్ కూడా నేర్చుకున్నారు. ది హిందూకు ఇచ్చిన ఒక ఇంటర్వ్యూలో ఆయన మాట్లాడుతూ "అది బ్రూస్ లీ యుగం అని చెప్పుకోవాలి. మా తరంలో మార్షల్ ఆర్ట్స్ నేర్చుకుని, బాగా ప్రదర్శించగల  ఏకైక నటుడు కమల్ హాసనే. అతనికి అతనే సాటి" అని పేర్కొన్నారు.

## తొలినాళ్ళ జీవితం
విష్ణువర్ధన్ మైసూరులో జన్మించారు. ఆయన తల్లిదండ్రులు  నారయణరావు, కామక్షమ్మ. విష్ణు పూర్వీకులు కర్ణాటక, మండ్యా  జిల్లాలోని హళ్ళెగెరె ప్రాంతానికి చెందినవారు. ఆయన తండ్రి నటుడు, సంగీత దర్శకుడు, స్క్రిప్ట్ రచయితగా పనిచేసేవారు. సంగీత వాద్యాలను సేకరించడం ఆయన అభిరుచి. విష్ణు సోదరి రమ మైసూరు ప్యాలెస్ లో  కథక్ నృత్య కళాకారిణి. ఆయనకు ఆరుగురు తోబుట్టువులు. మైసూరు గోపాలస్వామి పాఠశాలలో ముందు చదువుకున్నారు విష్ణు. ఆ తరువాత  బెంగళూరులోని కన్నడ మోడల్ హైస్కూలులో చదువుకున్నారు. బసవన్ గుడిలోని నేషనల్ కళాశాలలో డిగ్రీ చదివారు. 

## వ్యక్తిగత జీవితం
నటి భారతిని ఫిబ్రవరి 17, 1975న బెంగళూరులో వివాహం  చేసుకున్నారు విష్ణు. ఇద్దరు ఆడపిల్లలు కీర్తి, చందన లను దత్తత తీసుకున్నారు ఈ దంపతులు.

## సినిమారంగం

## పురస్కారాలు

## మూలాలు



వర్గం:1950 జననాలు
వర్గం:2009 మరణాలు
మధునందన్

**మధునందన్** ఒక సినీ నటుడు. తేజ దర్శకత్వంలో వచ్చిన నువ్వు నేను సినిమాతో నటుడిగా పరిచయం అయ్యాడు. మధు ఉస్మానియా విశ్వవిద్యాలయం నుంచి ఎంబీయే పూర్తి చేసి కొన్నాళ్ళు అమెరికా లో ఉన్నాడు. సినిమా రంగమీద మక్కువతో మళ్ళీ అక్కడి నుంచి తిరిగి వచ్చి సినిమాల్లో కొనసాగుతున్నాడు. ఇష్క్, గుండె జారి గల్లంతయ్యిందే, కొత్త జంట అతను నటించిన కొన్ని సినిమాలు.

## వ్యక్తిగత జీవితం
మధునందన్ హైదరాబాదులో పుట్టి పెరిగాడు. చిన్నప్పటి నుంచీ నటన అంటే ఆసక్తి. ఇంట్లో వాళ్ళెవరికీ ఆ రంగంతో సంబంధం లేకపోవడంతో మొదట్లో అతను సినీ రంగంలోకి వెళ్ళడానికి ప్రోత్సహించలేదు. మధు మాత్రం పట్టుదలగా తనకిష్టమైన రంగాన్నే ఎంచుకున్నాడు. చదువుకుంటూనే సినిమా అవకాశాల కోసం ప్రయత్నించాడు. హైదరాబాదులోని ఉస్మానియా విశ్వవిద్యాలయం నుంచి ఎంబీయే పూర్తి చేశాడు. అవకాశాలు పెద్దగా రాకపోవడంతో ఎంబీయే పూర్తయిన తర్వాత అమెరికా వెళ్ళాడు. అక్కడికి వెళ్ళినా మనసు నటన వైపే లాగుతుండటంతో మళ్ళీ వెనక్కి తిరిగి వచ్చేశాడు. 

మధు తన సహోద్యోగియైన హసితను ప్రేమించి పెళ్ళి చేసుకున్నాడు. ఇష్క్ సినిమా తర్వాత వాళ్ళ పెళ్ళి జరిగింది. వారికి ఓ కూతురు ఉంది.

## కెరీర్
ఇంటర్ పరీక్షలు పూర్తి కాగానే తేజ చేస్తున్న నువ్వు నేను సినిమా కోసం కొత్త నటుల కోసం అన్వేషిస్తున్నారని తెలుసుకుని అందులో ఎంపికయ్యాడు. దాని తర్వాత పది హేను దాకా సినిమాలు చేశాడు. అమెరికా నుంచి తిరిగొచ్చాక నితిన్ తో ముందున్న పరిచయంతో ఇష్క్ సినిమాలో అవకాశం వచ్చింది.

## సినిమాలు

## వెబ్ సిరీస్
* ఆహా నా పెళ్ళంట

## మూలాలు

వర్గం:తెలుగు సినిమా నటులు
వర్గం:హైదరాబాదు జిల్లా సినిమా నటులు
అశోక్ కుమార్ (నటుడు)

**అశోక్ కుమార్** ఒక ప్రముఖ నటుడు. పలు టీవీ కార్యక్రమాల్లో, సినిమాల్లో సహాయ నటుడిగా, హాస్యనటుడిగా రాణించాడు. ప్రజలు వీక్షించడానికి కేవలం దూరదర్శన్ చానల్ ఒక్కటే ఉన్నప్పటి రోజుల నుంచి టీవీ కార్యక్రమాల్లో నటిస్తూ ఉన్నాడు. 

## వ్యక్తిగత జీవితం
అశోక్ కుమార్ కు చిన్నప్పటి నుంచే నాటకాల్లో పాల్గొన్న అనుభవం ఉంది. న్యాయవిద్యనభ్యసించి న్యాయవాదిగా ప్రాక్టీసు మొదలుపెట్టినా నటన మాత్రం ఆపలేదు. దూరదర్శన్ చానల్ ఒక్కటే ఉన్నప్పటి రోజుల నుంచి టీవీ కార్యక్రమాల్లో నటిస్తూ ఉన్నాడు. అశోక్ కుమార్ కు ఒక కూతురు కుమారుడు ఉన్నారు. కూతురు వివాహం చేశారు, కుమారుడు సినిమాలలో నటన వృత్తిగా కొనసాగిస్తున్నాడు.

## కెరీర్
టీవీలో ఆయన తెనాలి రామకృష్ణుడి మీద చేసిన కార్యక్రమాలతో ఆయనకు టీవీ నటుడిగా మంచి గుర్తింపు వచ్చింది. అందులో తెనాలి రామకృష్ణుడిగా నటించాడు. ఇంకా భోజరాజు కథలు, భట్టి విక్రమార్క లాంటి ధారావాహికల్లో నటించాడు. బాపు దర్శకత్వం వహించిన శ్రీ భాగవతం ధారావాహికలో నారదుడిగా నటించాడు. కెరీర్ మొదట్లో కొన్ని సినిమాల్లో హీరోగా నటించాడు కానీ అవి పెద్దగా విజయవంతం కాలేదు. తరువాత టీవీ మీద ఎక్కువ దృష్టి కేంద్రీకరించి సినిమాల్లో కేవలం సహాయ పాత్రలకు పరిమితం అయ్యాడు.

సూత్రధారులు సినిమాలో సీనియర్ నటి కె. ఆర్. విజయ భర్తగా సహాయ పాత్రలో నటించాడు. అలాగే వెంగమాంబ జీవిత చరిత్రలో వెంగమాంబను వ్యతిరేకించే దీక్షితులు అనే ఒక నెగటివ్ పాత్రలో నటించాడు. ప్రముఖ దర్శకుడు జంధ్యాలతో ఆయనకు మంచి పరిచయం ఉండటం వల్ల ఆయన దర్శకత్వం వహించిన అనేక దూరదర్శన్ లఘుచిత్రాల్లో నటించాడు. అంతే కాక చూపులు కలిసిన శుభవేళ, జయమ్ము నిశ్చయమ్మురా, వివాహ భోజనంబు, అహ నా పెళ్ళంట, పెళ్ళి పుస్తకం లాంటి సినిమాల్లో చిన్న చిన్న పాత్రలలో కనిపిస్తాడు.
[alt=Brahmalokam To Yamalokam Via Bhulokam Movie Poster.jpg|thumb|[బ్రహ్మలోకం టు యమలోకం వయా భూలోకం (2010) ముఖచిత్రం ]]

## సినిమాలు

* ఘంటసాల ది గ్రేట్ (2025)
* సారంగపాణి జాతకం (2024) 
* కొత్త రంగుల ప్రపంచం (2024)
* ఇద్దరు (2023)
* దేశం కోసం భగత్ సింగ్ (2023)
* టెంప్ట్ రాజా (2020)
* ఊరంతా అనుకుంటున్నారు (2019)
* బ్రహ్మలోకం టు యమలోకం వయా భూలోకం (2010)
* శ్రీ వాసవి వైభవం (2010) 
* అదిరిందయ్యా చంద్రం
* అమ్మ చెప్పింది
* అహ నా పెళ్ళంట
* ఆయుధం
* ఆలస్యం అమృతం (2010)
* ఉల్లాసంగా ఉత్సాహంగా
* ఐతే
* ఒసేయ్ రాములమ్మా
* చూపులు కలిసిన శుభవేళ
* బెజవాడ
* పెళ్ళి పుస్తకం
* పోకిరి రాజా
* ప్రేమా జిందాబాద్
* రుద్రమదేవి (సినిమా)
* వివాహ భోజనంబు
* వెంగమాంబ
* సామాన్యుడు
* సీతయ్య
* సూత్రధారులు
* స్వరాభిషేకం
* హై హై నాయకా
* మారిన శృంగార పురుషుడు (1999)

## వెబ్ సిరీస్

* *[[వికటకవి]] (2024)*

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
చికాగో విశ్వవిద్యాలయం

alt=University of Chicago|thumb|చికాగో విశ్వవిద్యాలయం
**చికాగో విశ్వవిద్యాలయం** (**University of Chicago** - **యూనివర్శిటీ ఆఫ్ చికాగో**) అనేది చికాగో, ఇల్లినాయిస్, అమెరికాలో ఉన్న ఒక ప్రైవేట్ పరిశోధనా విశ్వవిద్యాలయం. ఇది అనేక ర్యాంకింగ్స్, చర్యలతో టాప్ టెన్ స్థానాలతో, ఉన్నత విద్యకు ప్రపంచ ప్రఖ్యాత, అత్యంత ప్రభావవంతమైన విద్యాసంస్థల్లో ఒకటి.

## మూలాలు

వర్గం:విశ్వవిద్యాలయాలు
వర్గం:అమెరికా లోని విశ్వవిద్యాలయాలు
ఆనంద్ ప్రసాద్

**వెనిగళ్ళ ఆనంద్ ప్రసాద్** ఒక ప్రముఖ వ్యాపారవేత్త, సినీనిర్మాత. భ‌వ్య క్రియేష‌న్స్‌ నిర్మాణ సంస్థ ద్వారా సినిమాలు నిర్మిస్తుంటాడు. భవ్య సిమెంట్స్ ఆయన స్థాపించిన వ్యాపార సంస్థ. శౌర్యం, వాంటెడ్, లౌక్యం ఆయన నిర్మించిన కొన్ని సినిమాలు.

## వ్యక్తిగత జీవితం
ఆయన స్వస్థలం ఖమ్మం జిల్లాలో గంధంపల్లికు దగ్గర్లోని కొత్తపేట అనే గ్రామం. తండ్రి వ్యవసాయం చేసేవాడు. ఆనంద్ ప్రసాద్ తో సహా నలుగురు పిల్లలు. ఆనంద్ ప్రసాద్ చిన్నప్పటి నుంచి మెరిట్ విద్యార్థిగా ఉండేవాడు. అతన్ని ఐఏఎస్ అధికారిగా చూడాలన్నది తండ్రి కల. అతనికి పదిహేనేళ్ళ వయసులో ఉండగా తండ్రి మరణించాడు. పదో తరగతి తరువాత కొత్తగూడెం వచ్చి పారిశ్రామిక శిక్షణా సంస్థలో డ్రాఫ్ట్స్ మాన్ గా శిక్షణ తీసుకున్నాడు. పని చేస్తూనే ఐటీఐ పూర్తి చేశాడు. ఉద్యోగం కోసం హైదరాబాదుకు వచ్చాడు.

ఆయన వెంకటేశ్వర స్వామి భక్తుడు. హైదరాబాదులోని కూకట్ పల్లిలో వెంకటేశ్వర స్వామి ఆలయం నిర్మించాడు.

## వ్యాపార రంగం
ఎర్రగడ్డ లోని గాజు పరిశ్రమలో ట్రైనీ డ్రాఫ్ట్స్ మెన్ గా చేరాడు. చదువుపై మమకారంతో అక్కడ పని చేస్తూనే మాసబ్ ట్యాంకు లోని పాలిటెక్నిక్ కళాశాల నుంచి నాలుగేళ్ళ పాటు రాత్రి తరగతులకు హాజరై డిప్లోమా పూర్తి చేశాడు. డిప్లోమా పూర్తయిన తర్వాత ఆంధ్రా విశ్వవిద్యాలయం నుంచి కరెస్పాండెన్సు కోర్సు ద్వారా బీ.ఏ పూర్తి చేశాడు. తర్వాత దూరవిద్య ద్వారా బీ.టెక్ కూడా పూర్తి చేశాడు.

ఏడేళ్ళ పాటు పని చేసిన గాజు పరిశ్రమ నుంచి మారి సాగర్ సిమెంట్స్ లో అసిస్టెంట్ ఇంజనీరుగా చేరాడు. ఎనిమిదేళ్ళు అక్కడ పని చేసి మేనేజర్ హోదాలో అక్కడ రాజీనామా చేశాడు. ఒడిషాలో ఉద్యోగం కోసం సాగర్ సిమెంట్స్ కు రాజీనామా చేశాడు కానీ అక్కడికి వెళ్ళడం ఆరు నెలలు ఆలస్యమైంది. ఈ సమయంలో ఆయనకు సొంతంగా సిమెంటు పరిశ్రమ ప్రారంభించాలనే కోరిక కలిగింది. అలా గుంటూరు జిల్లా, దాచేపల్లి సమీపంలో రోజుకు నాలుగు వేల టన్నుల సామర్థ్యంతో సిమెంటు పరిశ్రమను ప్రారంభించాడు.

## సినీ నిర్మాతగా
నటుడు రాజేంద్ర ప్రసాద్ ఈయనకు మంచి స్నేహితుడు. ఆయన హీరోగా అమ్మాయే నవ్వితే, ఆకాష్ హీరోగా మనసుతో అనే సినిమాలు తీశాడు. కానీ అవి సరిగా ఆడలేదు. సినీ రంగంనుంచి దృష్టిని మళ్ళించి భవన నిర్మాణ రంగంలోకి అడుగు పెట్టాడు. సుమారు అరవై భారీ ప్రాజెక్టులు పూర్తి చేశాడు. తరువాత మళ్ళీ కొద్ది రోజులకు గోపీచంద్ హీరోగా భ‌వ్య క్రియేష‌న్స్ పతాకం పై శౌర్యం సినిమా తీశాడు. అది మంచి విజయం సాధించింది. తరువాత గోపీచంద్ తోనే వాంటెడ్ సినిమా తీశాడు. అది కూడా బాగా ఆడింది. తర్వాత తేజ దర్శకత్వంలో నీకూ నాకూ డ్యాష్ డ్యాష్, రవిబాబు దర్శకత్వంలో అమరావతి, లౌక్యం లాంటి సినిమాలు నిర్మించాడు.

## విద్యారంగం
ఆయన సిమెంటు పరిశ్రమ ఏర్పాటు చేసిన ప్రాంతానికి సమీపంలోని తంగెడ గ్రామంలో డీఏవీ స్కూల్ ఏర్పాటు చేసి అక్కడి గ్రామీణ పిల్లల ఫీజులో యాభై శాతం ఆయనే భరిస్తున్నాడు.

## మూలాలు

వర్గం:తెలుగు సినిమా నిర్మాతలు
వర్గం:వ్యాపారవేత్తలు
వర్గం:రాజేంద్ర ప్రసాద్ నటించిన సినిమాలు
సాయి కొర్రపాటి

**సాయి కొర్రపాటి** ఒక సినీ నిర్మాత. వారాహి చలనచిత్రం బ్యానరుపై సినిమాలు నిర్మిస్తుంటాడు. రాజమౌళి దర్శకత్వంలో మంచి విజయం సాధించిన ఈగ సినిమా నిర్మించింది ఈ సంస్థే. ఈ సినిమా ద్వారా ఆయనకు మంచి పేరు వచ్చింది. మొదటి సినిమాతోనే జాతీయ అవార్డు అందుకున్నాడు. నిర్మాత కాక మునుపు ఈయన డిస్ట్రిబ్యూటరుగా ఉండేవాడు. 

## వ్యక్తిగత జీవితం
ఆయన స్వస్థలం గుంటూరు జిల్లా. వారిది మధ్యతరగతి కుటుంబం. తండ్రి చెన్నైలో ఏ.ఎం.ఐ.ఈ చదివి ఒక వైపు వ్యవసాయం, మరో వైపు ఎరువుల వ్యాపారం చేసేవాడు. ఒకసారి తుఫాను దెబ్బకు వ్యవసాయం, వ్యాపారం రెండూ దెబ్బ తిన్నాయి. అప్పటికే ఆయన బళ్ళారిలో కొంత పొలం కొని ఉన్నాడు. దాంతో గుంటూరులో ఆస్తులు మొత్తం అమ్మేసి సాయికి ఐదారేళ్ళ వయసులో కుటుంబం కర్ణాటకలోని బళ్ళారికి వలస వెళ్ళింది. సాయి అక్కడే పెరిగాడు. సాయి పెద్దయిన తర్వాత హైదరాబాదుకు వచ్చి కాంట్రాక్టరు అయిన బాబాయి దగ్గర పనిచేసే వాడు. తర్వాత కొద్ది రోజులు గుంటూరులో వాళ్ళ మావయ్య దగ్గర పత్తి వ్యాపారం చూసుకునే వాడు. మరి కొద్ది రోజులు కోయంబత్తూరు వెళ్ళి అక్కడ కూడా పత్తి వ్యాపారం చేశాడు. అలా 30 కి పైగా వ్యాపారాలు చేశాడు. కానీ ఎక్కడా కలిసి రాలేదు.
ఆయన భార్య పేరు రజని. కూతురు సాయి శివాని.

## సినిమా రంగం
సీతారామ రాజు, సుబ్బు, ఆది, ఒక్కడు లాంటి అనేక సినిమాలకు డిస్ట్రిబ్యూటర్ గా పనిచేశాడు. బళ్ళారిలో ప్రారంభమై, తర్వాత కర్ణాటక, రాయలసీమకు కూడా డిస్ట్రిబ్యూటరుగా మారాడు. నిర్మాత గుణ్ణం గంగరాజుతో పరిచయం ఏర్పడి ఆయనతో కలిసి అమ్మ చెప్పింది అనే సినిమా నిర్మించాడు. కానీ ఆ సినిమా ఆర్థికంగా అంత విజయం సాధించలేదు. తరువాత కీరవాణి, రాజమౌళితో పరిచయం ఏర్పడింది. రాజమౌళి దర్శకత్వంలో వచ్చిన ఈగ సినిమా అతనికి నిర్మాతగా మంచిపేరు తెచ్చింది. దాని తర్వాత లెజెండ్, ఊహలు గుసగుసలాడే, దిక్కులు చూడకు రామయ్య లాంటి సినిమాలు నిర్మించాడు.

## సినిమాలు

## మూలాలు

వర్గం:తెలుగు సినిమా నిర్మాతలు